text:
शनिवार, 19 सितंबर 2009
असली प्रशंसा
जेना कोनो बरियाती गेला स' शारीरिक असुविधा छोडि एक्केटा वस्तु भेटैत छैक आ ओ थीक लोक, अपन लोक एक ठाम, तहिना साहित्यिक गोष्ठीमे गेला संता सैह फैदा होइ छै।काल्हि स्व।हरिमोहनझाजीक जयंती आयोजन मे जा सैह लागल।आब कहां क्यो किछु एहन कहैत अछि जे मूडी घुमा क' देखियै आ कान पाथि क' सुनियै।सब ठाँ अहाँके वैह भेटत जेकरा अहां चर्वित चर्वण कहि क' अंठा दियै' ।काल्हि अहिना एक टा उदयीमान लेखक आ वर्तमान 'परफेसर' एना बोर केलनि...अहि स' नीक त' हरिमोहनबाबू पर विद्यार्थी स लिखैत अछि।की विलक्षण जे हमरो कैक परीक्षामे हरिमोहनबाबूक रचना पर लिख' पडल अछि। की आश्चर्य जे ओ हमरो पढेने छला आ हमर पितृव्य(श्री दिव्यानन्द सिंह) के सेहो।अपन बात कहैत हम सत्ते कहलियै जे एखनो जँ मोन उबियाइत अछि, की करी की नहि करी...की पढी...की नहि पढी...? त' हम हरिमोहनबाबूक कोनो किताब पढ' लगै छी। कोनो लेखकक, हमरा जनैत सब स' पैघ प्रशंसा यैह छियै...ई जँ क्यो हमरा कहैत त' हम फूलि क' कुप्पा भेल रहितौं। आमीन।
प्रस्तुतकर्ता साकेतानन्द नवहटिया पर 1:50 am कोई टिप्पणी नहीं:
लेबल: "रेलिजीयस ब्लैकमेल", मंगनीक चन्दन
बुधवार, 16 सितंबर 2009
लेखक आ लेखनक अनजानल पक्षपक्ष
एक टा निमंत्रण पत्र पर मुंशी प्रेमचन्द तुकाबन्दी(तुकबन्दी) केने रहथि_'सब के लिये निमंत्रण अपना जन मानें/ और पधारें इसको अपना ही घर मानें।' अहिना स्व। किरण जीक पांती भेटल__"किंतु मैथिली का तो मैं ही एक मात्र आधार/ मेरे बल पर ही अब तक है इसमे जीवन का संचार" । यात्री बाबा, माँ मिथिला के अंतिम प्रणाम कैक बेर केने हेता, कैक बेर ओइ धूल_धूसरित,षडयंत्र स' परिपूरित, कैक युगक जडताक मारल मिथिला घूरि क' नहि जाइ, हमरे जेकाँ सोचने हेताहे__मुदा लिखै छथि__"यश_अपयश हो,लाभ_हानि हो,सुख हो अथवा शोक/सभ स' पहिने मोन पडैछ अपने भूमिक लोक।" अपन भूमि...अपन लोक...ककरा ई लोकनि कहथिन ? हमरा त' होइत अछि जे लेखक कवि लोकनिक बारे मे ओहेन बात जनाबी जे ककरो बूझल नहि छैक। मुदा से आब फेर कहियो।
प्रस्तुतकर्ता साकेतानन्द नवहटिया पर 8:31 pm कोई टिप्पणी नहीं:
लेबल: "रेलिजीयस ब्लैकमेल", मंगनीक चन्दन
शनिवार, 12 सितंबर 2009
लिखबाक बेगरता
लिखैक वाध्यता मे कखनंहु नीको चीज़ लिखा जाइ छै ! हमरा अपन आ आनोक कैक टा रचना सब मोन पडि आयल जे अत्यधिक दबाब आ तनावमे लिखायलछलै। पैघ लेखक यथा रेणुजी(फणीश्वरनाथ रेणु) कि राजकमल,यात्री आदि आर्थिक दबाब मे लिखै छला; संपादक किंबा प्रकाशक के तगादा अबै छलनि ,लिखै जाइ छला।
शरद होथि कि अज्ञेय, पैसा बहुत पैघ मोटिभेटिंग फैक्टर छलै। सुकुर छैक जे आइ तक पैसा ई त' डिसाइड केलक जे के लिखत, कहिया लिखत ? मुदा की लिखत ? ई एखनंहु लेखके निर्णय करैत अछि।अइ देशक लोकके भूखल राखि दियौ, असुरक्षित रह' दियौ सब सहि लेत___मुदा मुंह जँ' जाबि देबै, बजैलए जँ' नंहि देलियै, त' विद्रोह क'
देत। लिखैक वाध्यता तखनो होइ छैक जखन बजै पर पाबन्दी हुए।इन्दिराक इमरजेंसी में एकर नीक अनुभव भेल लोक के !
शरद होथि कि अज्ञेय, पैसा बहुत पैघ मोटिभेटिंग फैक्टर छलै। सुकुर छैक जे आइ तक पैसा ई त' डिसाइड केलक जे के लिखत, कहिया लिखत ? मुदा की लिखत ? ई एखनंहु लेखके निर्णय करैत अछि।अइ देशक लोकके भूखल राखि दियौ, असुरक्षित रह' दियौ सब सहि लेत___मुदा मुंह जँ' जाबि देबै, बजैलए जँ' नंहि देलियै, त' विद्रोह क'
देत। लिखैक वाध्यता तखनो होइ छैक जखन बजै पर पाबन्दी हुए।इन्दिराक इमरजेंसी में एकर नीक अनुभव भेल लोक के !
प्रस्तुतकर्ता साकेतानन्द नवहटिया पर 11:21 am कोई टिप्पणी नहीं:
गुरुवार, 10 सितंबर 2009
हम अपना के आलसी नँइ बूझै छी, क्यो आइ तक ई 'रीमार्को 'ने देलक।जखन कि बच्चे स' हमर सब क्रिया_कलाप के लोक देखैत आयल , नीक बेजाय,जे भेलै से कहैत आयल।मुदा पता नँइ आइ काल्हि गाम जायब दुर्ग बूझि पडैत अछि, जखन कि संचार क्रांतिक कारणे कहबे केलंहु जे आवागमन बहुत सुलभ भ' गेल छैक। मुदा शनैः_शनैः रेडिओ मे काज केला स' जे चुस्ती_फुर्ती हमर स्वभाव बनि गेल छल अछि, से वयस आ कोनो डेडलाइन पकडै के बेगरता बिनु बिझायल जा रहल अछि। त' की हमरा कोनो व्यस्तता तकबाक चाही ? हमर चाची जी एक टा फकडा कि लोकोक्ति जे कहियै, कहैत रहथिन जे__"मरैक सोचि क' खेती नँइ करी आ जीवी त' खाई की?" लिखैयो लेल हमरा अहिना अपना के जोर लगब' पडैत अछि। भ' सकैत अछि ई वयसक कारणे हुए; पहिनो त' किछु काज रहै जे करैमे हमरा आसकति लगैत रहै ! नँइ, हमरा अपन समय के सब स' सही उपयोगक उपाय सोच' पडत।
प्रस्तुतकर्ता साकेतानन्द नवहटिया पर 8:45 pm कोई टिप्पणी नहीं:
मंगलवार, 8 सितंबर 2009
काल्हुक चर्चा के आगां बढाबी । संचार क्रांति स' जेना पार्थिव दूरी घटलैये___मोनक दूरी ओतबे बढैत गेलैये। गामक लोक आब सम्हरि क' बजै छै । पहिने हम शहर स' आबी त' गामक लोकक बेबाकी देखि क' अचरजमे पडि जाइ।अपन गोपनीय स' गोपनीय बात के एत्ते सहजता स' ओ लोकनि कहथिन, एना निष्कलुष भ' क' जे हम जे अवाक होइ से फुरबे ने करय जे की बाजी ! मुदा आब हमर गामक लोक पौलिश्ड भ' गेल अछि, बेसी टोनबै त' तेना दिल्ली बला 'तेरे को_मेरे को' छांटत जे टराटक्क लागि जायत। तैं गाम स; आब गामक सब गुन चल गेलैये.... शहरक सब दुर्गुण
पग_पग पर भेटत। सुधा दूध आब बिकाय लागल अछि गाम मे, तथाकथित अंग्रेजी दारूक दोकान गत दस वर्ष स' बेसी स' अछि। कोनो जनी_जाइत पहिने जकाँ नहि निकलि सकैत अछि।भ' सकैत अछि जे गामक भरि बज़ार अहां टहलि आबी आ क्यो ने अहा. के टोक़ॆ।
पग_पग पर भेटत। सुधा दूध आब बिकाय लागल अछि गाम मे, तथाकथित अंग्रेजी दारूक दोकान गत दस वर्ष स' बेसी स' अछि। कोनो जनी_जाइत पहिने जकाँ नहि निकलि सकैत अछि।भ' सकैत अछि जे गामक भरि बज़ार अहां टहलि आबी आ क्यो ने अहा. के टोक़ॆ।
प्रस्तुतकर्ता साकेतानन्द नवहटिया पर 6:26 am कोई टिप्पणी नहीं:
शनिवार, 5 सितंबर 2009
रहना नहि देश बिराना है
सुनू एक गामक कथा । जे हमर बड लग अछि ,मुदा हम ओकरा स' बड दूर छियै ? कियै ? ओकर किरदानी स'।भैयारी, सत्ते, उम्हर जाइक मोन नँइ करैये। आब एखन ओ गाम मे नीतीशजीक विकास योजना कि केंद्र सरकारक नरेगा आदिक चलती नै छै, ओइठाम एकटा एन।आर।आइ। जे चीन ,जापान कत्तौ स' अल्लमगल्लम पाइ कमा क' आयल अछि...आ उपर स' नीचा धरि, सबके चानीक जूता स' मारि क' सकदम क' देने अछि आ अपने दुनू_तीनू भाइ के जे मोन होइ छैक से केने घुरैये। पहिने अपन आस_बास लग बसल लोक के साम_दाम_दंड_भेद स' हंटेलक।एहन लोक के, ताहू मे लालूक राजमे, ब्लौकके खरीदति कते देरी लगितै ?आब ओ गामक सब पुरान मंदिर के तोडि नव मंदिर बना ओकरामे अपन बाप_दादा कि सात पुरुखाक नाम खोधबा लैत अछि। ऑगाम स' हजारों_हजार युवक अकुशल मजदूरक रूप मे रोज 'डिल्ली_पनिजाब' जा रहल अछि, आ बहुत कम मजदूरी पर काज करै लए विवश...हजार नहिं, लाखक लाख लोक अहि क्षेत्रक एहन अछि जकरा ने माथ पर छत नसीब छैक आ ने दुनू सांझ सु_अन्न ! लोक पढत त' विधर्मी कहत...मुदा तैयो क्यो कहे हमरा जे ओ गाम वासी सब के जीवित लोकक माथ पर छत हैब उचित नहि बुझाइत छनि ? हुनकर गाम स' बिहारीभुख्खड सब जानि कि कुशल, पौलीटेकनीक स' प्रमाणपत्र प्राप्त कुशल श्रमिक ? ओ त' अरबो देश जा क' नीक कमा स्कैत अछि ! मुदा ई के ककरा कहतै ? एत' किछु कहला पर हस्तक्षेप बूझल जेतै । तैं ओइ गाममे सबके सब किछु दैबला भगवान _भगवतीके एत्ते पैघ मन्दिर बनाक' बडकी टा घर देल जा रहलनि अछि। जाहि स' ओ कत्तौ आन ठाम नहि नहि जाथि,अही काजमे सब लागल अछि, अही काजमे चीन_जपान स' फिरल ओ एन.आर.आइ, लागल अछि...अही स' सब कमा_खा रहल अछि आ एक टा अनप्रोडक्टिभ काज के अत्यंत महत्वपूर्ण मानि कहिया स' ने ओहीमे लागल अछि। देखियौ कहिया तक ई मन्दिर निर्माण पूरा होइत छैक आ गाम ओइ स' उबरि पबैये।
प्रस्तुतकर्ता साकेतानन्द नवहटिया पर 10:35 pm कोई टिप्पणी नहीं:
मेरा गाँव.,मेरा देश्
ओ दिन बीत गेलै जहिया गाम('गाम माने__गाम नवहट्टा, थाना चर्राइन, परगन्ना कबखंड,
ज़िला_सहरसा पुराना भागलपुर !") जेबाक सोचिये क' उत्साहित भ' जाइ छलंहु। जखन कि गाम जायब अत्यंत कष्ट साध्य आ अर्थ साध्य काज छलै। पटना स' जायब त' साओन_भादव के उमडल नदिया, गंगा पार करू...रेल स' मानसी भेने कोपडिया आ बदला स्टेशनक बीच सात_आठ किलोमीटरक रोमैंटिक 'वाक'....फेर रेल...फेर सहरसा मे रेल बदलू...तकर बादक दस किलोमीटर...माने पंचगछिया स्टेशन स' नवहट्टाक पुनः (रोमैंटिक) पद_यात्रा ? रोमैंटिक त'
कत्तहु स' नंहि...स्थानाभावक कारणॆ ताहि दिन रोडे बाथरूमो छलैक किछु लोकक ! ओइ हेंकके मीलों तक झेलब...नीक कत्तौ लगै ? मुदा, जाइ _अबैमे तीन दिनुका ई कष्ट, असुविधा लोक, लोक स' भेंट क' क' भुलि जाइत रहै... हमहीं जाबे एत' पटने मे पढैत रही,परिवार नहि भेल रहै, सब तातील मे गाम जाइते टा रही...आब एत' पटना जंक्शन स' सात बजे भोर जँ इंटरसिटी स' लोक चलै त' एक बजे ओ सहरसा मे रहत आ तीन बजे साकेत में।गोया
कि चुनानचे ओकरा मोसकिलस' दस घंटा, हमरा सन सीनियर सिटिजन के मोस्किल स' सौ टा टाका खर्च हेतै...जे हमर वित्तक लोक अनायासे क' सकैत अछि...तैओ...गाम दिस हमर पैर कियैक ने उठैये। संभवतः स्नेहक जाहि सरोवर मे हम गाम जाइते जेनां बोहिया लगैत रही...से आब कत्त' पाबी...दैया कहाँ गये वो लोग....? तैं गाम जाइत नँइ नीक लगैत अछि। मुदा कहल गेलैये जे कनबाक मोन त' आंखिमे गडल काठी...साफ_साफ कहियौने जे एतुक्का ए.सी. इंटरनेट,डाक्टरी सुविधा गाम दिस डेग उठबै स' रोर्कैत अछि।गाँव आ शहरक खाधि पटलैये ? सुविधा के दृष्टियें बिहारक ज़िला मुख्यालयमे आ पटनामे बहुत अंतर छैक एखनंहु।
ज़िला_सहरसा पुराना भागलपुर !") जेबाक सोचिये क' उत्साहित भ' जाइ छलंहु। जखन कि गाम जायब अत्यंत कष्ट साध्य आ अर्थ साध्य काज छलै। पटना स' जायब त' साओन_भादव के उमडल नदिया, गंगा पार करू...रेल स' मानसी भेने कोपडिया आ बदला स्टेशनक बीच सात_आठ किलोमीटरक रोमैंटिक 'वाक'....फेर रेल...फेर सहरसा मे रेल बदलू...तकर बादक दस किलोमीटर...माने पंचगछिया स्टेशन स' नवहट्टाक पुनः (रोमैंटिक) पद_यात्रा ? रोमैंटिक त'
कत्तहु स' नंहि...स्थानाभावक कारणॆ ताहि दिन रोडे बाथरूमो छलैक किछु लोकक ! ओइ हेंकके मीलों तक झेलब...नीक कत्तौ लगै ? मुदा, जाइ _अबैमे तीन दिनुका ई कष्ट, असुविधा लोक, लोक स' भेंट क' क' भुलि जाइत रहै... हमहीं जाबे एत' पटने मे पढैत रही,परिवार नहि भेल रहै, सब तातील मे गाम जाइते टा रही...आब एत' पटना जंक्शन स' सात बजे भोर जँ इंटरसिटी स' लोक चलै त' एक बजे ओ सहरसा मे रहत आ तीन बजे साकेत में।गोया
कि चुनानचे ओकरा मोसकिलस' दस घंटा, हमरा सन सीनियर सिटिजन के मोस्किल स' सौ टा टाका खर्च हेतै...जे हमर वित्तक लोक अनायासे क' सकैत अछि...तैओ...गाम दिस हमर पैर कियैक ने उठैये। संभवतः स्नेहक जाहि सरोवर मे हम गाम जाइते जेनां बोहिया लगैत रही...से आब कत्त' पाबी...दैया कहाँ गये वो लोग....? तैं गाम जाइत नँइ नीक लगैत अछि। मुदा कहल गेलैये जे कनबाक मोन त' आंखिमे गडल काठी...साफ_साफ कहियौने जे एतुक्का ए.सी. इंटरनेट,डाक्टरी सुविधा गाम दिस डेग उठबै स' रोर्कैत अछि।गाँव आ शहरक खाधि पटलैये ? सुविधा के दृष्टियें बिहारक ज़िला मुख्यालयमे आ पटनामे बहुत अंतर छैक एखनंहु।
प्रस्तुतकर्ता साकेतानन्द नवहटिया पर 5:54 am कोई टिप्पणी नहीं:
गुरुवार, 3 सितंबर 2009
हालाते हाजिरा
दू टा पोस्टिंग बी.एस.एन.एल. के भेंट चढि गेल.....रहै छै_रहै छै नेटक कनेक्शने गायब भ' जाइ छै। सब मना करैत रहय ।सभक रायक विरुध्ध हम बी.एस.एन.एल. कनेक्शन लेलंहु, आब भोगै छी।कैकटा पोस्टिंग मेटा गेल। शाश्वती कोसी क्षेत्र स' घुरली है आ बिहारक, एत्ते तक जे कोसी क्षेत्रक सेहो विकास देखार रूपे भ' रहल छैक एहन हुनका लगलनि।विकासक बयार हमरा एत्त' पटनोमे लागल अछि। भ' त' रहल छै विकास , मुदा भैये रहल छै ! कहिया स' भ' रहल छै आ कहिया तक हेतै...से के कहत। एखन तीन साल भेलनि अछि आ पटनोक सडक निर्माण ने पूरा भेलनि अछि। कहिया तक सडक बनि सकतनि; सेहो कहैबला क्यो ने अछि। स्वर्गीय जयप्रकाशनारायणक सब चेला 'लुम्पेन' , सब चेला फेंकैबला, अपने भ्रष्ट नहियों हुए, भ्रष्टाचारी सब स' घेडायल रहबे करत, जत्ते काज नहि करत ओकर दोबड हांकत। तैं शाश्वती के बेसी उत्फुल्ल नहि हेबाक चाहियनि। जे काज भ' रहल छैक से बिना पैसा खेने भ' रहल छैक, एकर पता एखन थोडे लगतै ? ओ त' नितीश जी के गेलाक बादे टेर लगतै । दोसर विकराल प्रश्न ई छै जे बिहारमे चलि रहल विकास कार्यक गुणवत्ता केहन छै ? इहो समये कहत, नँइ ?
प्रस्तुतकर्ता साकेतानन्द नवहटिया पर 3:25 am कोई टिप्पणी नहीं:
लेबल: मंगनीक चन्दन, हालाते हाजिरा
बुधवार, 2 सितंबर 2009
ककर सक्क ?
एकरा कृपा छोडि आर किछु नहि कहल जेतै जे चातुर्मास्या बीत गेलै आ उत्तर बिहार बचल छै ? एक्के बेरिया चमत्कार हौ गुरूजी! ऐसनो होइ छै कभी_कभी!
आब हमरा गामक सुरता धेलक अछि। दशमीमे त' गाम मे नहि रहब... नहि सोचलंहु अछि जे कत' रहब। मुदा हम अपन नव हौबी, ऐ ब्लौग स', भ' सकैत अछि जे बहुत दिन तक दूर भ' जाइ। की कहू, अपन हारल आ बहुअक मारल लोक बजैत अछि? देश भक्तिक उदात्त भावना वश, हम छौ मास रुकलंहु, आ जखन बी.एस.एन.एल. अपन इंटरनेट वायरलेस सेवा शुरू केलकै त' पांच हज़ार खर्च क' ओकरे डाटा कार्ड लेलं। से की कहू,जाबे तक खोजा इमली मे सडकक कात मे रही त' इंटरनेट काज करैत रहल...आब कौखन क' क जाइत अछि। देश भक्तिक नीक फल भेटल।जखन की रिलायेंसक कनेक्शन सबतरि छै। गाम माने नौहट्टा जायब सजाय सन लगैत अछि। जत' धर्म,परोपकार,व्यवसाय, समाज सेवा आ सामाजिक शोषण एके संगे होइत हुए, जत' धर्म क' अपना के अमर बनेबाक वामनी_वृत्ति सब पर हाबी हुए...जत' लोकके अपन कोनो सोच नै हुए, मात्र लक्ष्मीपति भेल ताके; पात्र_कुपात्र के तकैये...पाइ डकैतिये स' कियैक ने अर्जल हुए...हमर ग्रामीण ओकर अंध अनुसरणकर्ता रहल अछि सदाय; तैं हमरा नौहट्टा जा क' दिन_राति लाउड स्पीकर सुनैत रहबाक कोनो इच्छा नहि अछि...अवश्ये, हमर पिता, बहुत गलत जगह के अपन घर मानि लेलनि। आब अ ताबेइमे ककर सक्क ?
आब हमरा गामक सुरता धेलक अछि। दशमीमे त' गाम मे नहि रहब... नहि सोचलंहु अछि जे कत' रहब। मुदा हम अपन नव हौबी, ऐ ब्लौग स', भ' सकैत अछि जे बहुत दिन तक दूर भ' जाइ। की कहू, अपन हारल आ बहुअक मारल लोक बजैत अछि? देश भक्तिक उदात्त भावना वश, हम छौ मास रुकलंहु, आ जखन बी.एस.एन.एल. अपन इंटरनेट वायरलेस सेवा शुरू केलकै त' पांच हज़ार खर्च क' ओकरे डाटा कार्ड लेलं। से की कहू,जाबे तक खोजा इमली मे सडकक कात मे रही त' इंटरनेट काज करैत रहल...आब कौखन क' क जाइत अछि। देश भक्तिक नीक फल भेटल।जखन की रिलायेंसक कनेक्शन सबतरि छै। गाम माने नौहट्टा जायब सजाय सन लगैत अछि। जत' धर्म,परोपकार,व्यवसाय, समाज सेवा आ सामाजिक शोषण एके संगे होइत हुए, जत' धर्म क' अपना के अमर बनेबाक वामनी_वृत्ति सब पर हाबी हुए...जत' लोकके अपन कोनो सोच नै हुए, मात्र लक्ष्मीपति भेल ताके; पात्र_कुपात्र के तकैये...पाइ डकैतिये स' कियैक ने अर्जल हुए...हमर ग्रामीण ओकर अंध अनुसरणकर्ता रहल अछि सदाय; तैं हमरा नौहट्टा जा क' दिन_राति लाउड स्पीकर सुनैत रहबाक कोनो इच्छा नहि अछि...अवश्ये, हमर पिता, बहुत गलत जगह के अपन घर मानि लेलनि। आब अ ताबेइमे ककर सक्क ?
प्रस्तुतकर्ता साकेतानन्द नवहटिया पर 3:33 am कोई टिप्पणी नहीं:
लेबल: ककर सक्क ?, मंगनीक चन्दन
मंगलवार, 1 सितंबर 2009
हालाते हाजिरा
जाहि वयसमे हम छी, ताहिमे कहां दन पहिलुका कोनो हिस्सक नँइ छूटै छै आ ने कम्प्यूटर आदि सन कोनो नव तकनीक सीखल होइ छै...ई दुनू बूढ लोकनिक कामचोरी छोडिआर किछु नँइ छियै। मोटा_मोटी चालीस वर्ष तक पान खेलाके बाद पछिला साल तमकि क' छोडि देलियै खायब। ठीके कहै छी, हमरा ने कोनो'विथड्राल सिंड्रौम' भेल आ ने हम दुखीते पडलंहु। मनुखक शरीर बहुत किछु सहै जोगर बनल छै...नीक_बेजाय,सर्द_गर्म मोन के अधिक तन के कम लगै छै। कम्प्यूटरो पर काज केनाइ कोनो युवा वर्गक बपौती नहि छियनि।
मुहल्ला डौट कौम मे शाश्वतीक आलेख ज' अपन मुख्य मंत्रीजी पढितथि...त' फूलि क' नगाडा भ' गेल रहितथि !
वर्षा भ' रहल छै...भ' रहल छै, आ सब साल जेकाँ अहू साल हमर मोन संभावित बाढि (कि प्रलय?) के सोचि भालरि भ' उठल अछि। की कोसी माइक नाटक अहू बेर हेतै...की अइ बेर बकसि देलनि हमरा सब के ? के कहे? ओकर चपेटमे त' जितिया धरि पडि सकैत छी...जे से । एखन त' एत' ओत' सबतरि सब सकुशल छैक, यैह कोन कम ?
प्रस्तुतकर्ता साकेतानन्द नवहटिया पर 5:33 am कोई टिप्पणी नहीं:
लेबल: मंगनीक चन्दन, हालाते हाजिरा
सदस्यता लें संदेश (Atom)


c: text/html

text:
सहरसा । वरिष्ट शिक्षाविद आ राष्ट्रपति पुरस्कार विजेता श्री विक्रमादित्य खॉं रविदिन कहलथि जे आजुक समय मे बच्चा सब में नैतिक शिक्षाक घोर अभाव अछि, केवल पुस्तकीय ज्ञान स कोनो आदमी मनुष्य नहि बनत । शिक्षक कए मनुष्य बनेबाक लेल बड़्ड मेहनत करय पड़त आ ई खाली शिक्षके टा नहि अपितु समाज क हर आदमी क आवश्यकता अछि जे ओ आदमी कए मनुष्य बनेबा म मदद करथु । शिक्षा क सर्वांगीण विकास बिना भारत क विकास संभव नहि अछि । उक्त गप रवि दिन ओ सहरसा सोशल मीडिया दिस स संचालित ग्रुप मिलन समारोह मे कहलथि ।
रविदिन सहरसा क स्थानीय रमेश झा महिला महाविद्दालय, सहरसा मे सोशल मिडिया क सहरसा ग्रुप का भव्य आयोजन भेल । समारोह क उद्घाटन रमेश झा महिला महाविद्दालय, क प्राचार्या डा.रेणु सिंह, राजेंद्र मिश्र महाविद्दालय क प्राचार्य डा.आर.बी.झा, सर्वनारायण सिंह महाविद्दालय के प्राचार्य डा.के.एस.ओझा, राष्ट्रपति पुरस्कार सम्मानित शिक्षाविद् श्री विक्रमादित्य खॉं, सदर एस.डी.पी.ओ.श्री प्रभाकर तिवारी, निर्वतमान विधायक डा.आलोक रंजन, श्री किशोर कुमार मुन्ना, समाजसेवी डा. शशिशेखर सम्राट, ब्रह्मामण महासभा क अध्यक्ष डा.रमण झा, जिला कबड्डी संघ क सचिव मनोरंजन सिंह, जिला क्रिकेट संघ क सचिव श्री रोशन शिंह धोनी, श्री मुक्तेश्वर मुकेश, मधेपुरा टाइम्स क संपादक श्री राकेश सिंह, सहरसा ग्रुप क संस्थापक कुमार रविशंकर आदि संयुक्त रूप स दीप प्रज्जवित कए क केलक । एहि क उपरांत मिथिला संस्कृति क अनुरूप सभटा गणमान्य व्यक्ती कए पाग-चादर स सम्मानित कैल गेल ।
उद्घाटन भाषण में डा.आलोक रंजन, किशोर कुमार मुन्ना, राकेश सिंह, कुमार रविशंकर, आ साकेत आनंद सोशल मिडिया क महत्व पर प्रकाश देलथि आ एकर सकारात्मक आ नकारात्क पहलु स अवगत करेलथि ।
समारोह क दोसर सत्र मे सेमिनार क आयोजन भेल जाहि मे ‘’बदहाल शिक्षा, बदलता सहरसा’’ विषय वक्ता अपन विचार राखलथि । प्रगति क्लासेज, सहरसा क निदेशक श्री चंदन कुमार, एम्बीशन कैरियर जंक्शन क निदेशक श्री संदीप कश्यप, एलकेमिक क्लासेज क निदेशक नितेश रंजन, समिधा ग्रुप मधेपुरा क चेयरमेन श्री संदीप शांडिल्य, करतार कोंचिंग, सहरसा क श्री राजेश किशोर, डा. के.एस.ओझा, श्री विक्रमादित्य खां, डा. रेणु सिंह, श्री प्रभाकर तिवारी आदि वक्ताओं अपन वकत्वय स संबोधित केलथि । सभटा वक्ता सहरसा कए सुंदर सहरसा, शिक्षित सहरसा क दिशा मे एक संग मिलिकए काज करबा आ शिक्षा स जुड़ल व्यक्ति वा संस्थान कए सम्मान देबाक बात पर बल देलथि ।
सेमिनार में ईस्ट एंड वेस्ट टीचर्स ट्रेनिंग इंस्टिट्यूट क चेयरमैन डा.रजनीश रंजन अपन गप वीडियो मैसेज स राखलथि, अपन विडियो मैसैज ओ कहला जे सहरसा मे एकटा विश्वविद्दालय क निर्माण हुनकर सपना अछि आ एहि लेल आमजन आ शिक्षा स जुड़ल व्यक्तित्व का सहयोग माँगलथि । समारोह मे साहित्य अकादमी से सम्मानित डा.शेफालिका वर्मा आ सहरसा क पूर्व सदर एस.डी.ओ. श्री सौरभ जोरवाल क शुभकामना सन्देश सेहो वीडियो मैसेज स भेटल आ सबकए सुनाओल गेल ।
समारोह मे शशि सरोजिनी रंगमंच संस्थान क कलाकारों दिस स लोकगीत आ लोकनृत्य क मनमोहक प्रस्तुति कैल गेल जे बेस सराहनीय रहल । ओतहि मैलोरंग क राजीव रंजन झा द्वारा निर्देशित, आ उमाशंकर सिंह कृत “मत रो मेरे पापा” क एकल नाटकक प्रस्तुति समारोह कए यादगार बना देलक । दर्शक निरंतर बजैत थोपड़ी एहि नाटक क सफलता क कहानी अपने कहि देलक । संगे यू.ट्यूब पर अपन विडियो स चर्चित रहनिहार श्री बिभुनंदन सिंह सेहो अपन अभिनय क प्रस्तुति आ नाना पाटेकर आ अमिताभ बच्चन क मिमीक्री स खूब थोपड़ी बटोरलक ।
समारोह क अगिला सत्र मे कवि सम्मेलन क आयोजन भेल जाहि मे कैलाश झा किंकर, सियाराम यादव मयंक, शेखर सावंत, स्वाति शाकम्भरी सुमेन शेखर आजाद, मुक्तेश्वर सिंह मुकेश, आनंद झा, अरविंद मिश्र नीरज आदि कवि अपन कविता पाठ केलथि ।
समारोह क अंतिम चरण मे सहरसा ग्रुप क दिस स रमेश झा महिला महाविद्दालय, क प्रिसीपल डा.रेणु सिंह, सदर एस.डी.पी.ओ. श्री प्रभाकर तिवारी, पूर्व विधायक डा.आलोक रंजन, पूर्व विधायक श्री किशोर कुमार मुन्ना, समिधा ग्रुप क चेयरमेन श्री संदीप शांडिल्य, प्रगति क्लासेज, सहरसा क निदेशक श्री चंदन कुमार, एम्बीशन कैरियर जंक्शन क निदेशक श्री संदीप कश्यप, एलकेमिक क्लासेज क निदेशक नितेश रंजन ,करतार कोंचिंग, सहरसा क श्री राजेश किशोर, शशि सरोजिनी रंगमंच संस्थान क कुंदन वर्मा, पंख क सी.ई.ओ. श्री बिभु नंदन सिंह, मैलोरंग क कलाकार, राजीवरंजन झा, फोटो जर्नलिस्ट विपिन कुमार सिंह वा सभटा कवि कए स्मृति चिन्ह भेंट कए सम्मानित कैल गेल । समारोह मे आजाद युवा विचार मंचक सदस्य कए सेहो सम्मानित कैल गेल ।
समारोह के संबंध मे संयोजक कुमार रविशंकर बतेलथि जे एहि मिलन समारोह क उद्देश्य फेसबुक पर बनल मित्र कए सोझा स भेंट-घॉंट करबाक एकटा मंच तैयार करब अछि । समारोह मे डा.रजनीश रंजन, अमरज्योति जयसवाल, शशि शेखर सम्राट, संदीप कश्यप, मोहनीस रंजन, नंदन कुमार, पंकज कुमार, मोनू झा, राहुल कुमार, सुनील कुमार झा, आदि का विशेष योगदान रहल । समारोह मे विभिन्न संगटनों क सेहो भागीदारी रहल । एहि अवसर पर दर्शक दीर्घा में मुख्य रूप स डा.रामनरेश सिंह, कुमार विक्रमादित्य, दीपक कुमार, नंदन कुमार सहित कैक टा सोशल मिडिया एक्टीविस्ट सेहो उपस्थित छलाह ।
समारोह क संचालन श्री आनंद झा केलथि ओतहि धन्यवाद ज्ञापन सोमू आनंद अपन चिर परिचित अंदाज में केलथि ।

robotstxt: allowed

filter: keep


text:
उक्त घटना सहरसा जिलाक बिहरा थाना क्षेत्र केँ कन्या विद्यालय सेवाश्रम पटोरी के अछि। लोग सभक मानी तेँ स्कूल के शिक्षक लुकमान अली स्कूले म' आठवीं म' पढाई बाली एक छात्रा सँ छेड़खानी करैत रहथिन। ओतहि, छात्रा सेहो स्कूल के आन शिक्षक सभक संगे संग ग्रामीण सभके सेहो एहि जानकारी देलनि।
एहि बातक खबैर भेटते ग्रमीण सभ आक्रोशित भ' शिक्षक केर खूब कुटाई केलनि आओर हुनकर मुंह पर कारिख पोती हुनका घुमौलानी। एहि दौरान मौक़ा पर पहुंचल पुलिस क' सेहो लोग सभक पकड़ स' आरोपी क' छोड़ेबा म' खूब मशक्कत करे परलनि। आक्रोशित लोग सभ शिक्षक केर खिलाफ कड़ा कार्रवाई करबाक मांग क' रहल अछि।


text:
सरकारी स्तरसे तथा गैर सरकारी स्तरसे प्रचार प्रसारके नाममे लाखो करोडो खर्च होरहला पर भी असुरक्षित गर्भपतन करावेके कार्य नियन्त्रण होएनसकल हए । स्थानिय कटहरिया गाविसके एगो ४५ बरिसके महिलाके गर्भपतनके कारण मृत्यु भेल हए ।
कटहरिया ४ के भरोस राउत कुर्मीके पत्नी ४५ बर्षिय सोनादेवीके गर्भपतनके कारण कुच्छ दिन पहिले मृत्यु भेल स्थानियसव बतएले हए । ६ गो बेटा बेटीके मतारी सोनादेवी कुच्छ महिना पहिले गर्भवती भेल रहे । पुतोह समेत घरमे लियावे सकल सानादेवीके गर्भ ठहरलावाद उनका लोकलाज बहुत सतएलक ।
गर्भ ६।७ महिनाके वाद आसपरोसके महिलासव सोनादेवीके बुढारीमे ई किकएलक कहके जिस्कावे लागल रहे । कओनो गर्भके वारमे बात करते सोनादेव गारी समेत कएल उनकर पति भरोस राउत बतएलन । गर्भके बारेमे केकरो नकहके स्थानिय सुडेनीसाथे पाठयघरमे जडीबुटी राखके गर्भपतन करएलन ।
गर्भपतनके कारण अत्यधिक रक्तश्राव होके मृत्य भेल पिडीत परिवार जनएले हए । सोनादेवीके अल्पाउमे भेल मृत्य राउत परिवारमे दुखके लम्हर पहाड टुटल हए । घरके समपुर्ण आर्थिक कारोवार करके जिम्मा ओरे उपर रहलासे उनकर लाखो रुपैया उठे नसकल पिडीत परिवारके कहनाम रहल हए । कटहरिया, फतेपुर, बगही, हँथियाही लगायतके उ क्षेत्रमे परेवाला सब बजारसवमे ब्यापार करके साहुकेमे जम्मा कएले करिब एकलाख रुपैया कच्छ गहना समेत डुबल पिडीत राउत सिकाइत कएलन ।
समयमे जानकारी करएलले रहइत त जाचकराके अच्छा करइती लेकिन केकरो जानकारी नकरएलासे कुच्छा करेन सकली मृतकके बेटा बेला राउतके कहनाम रहल हए । एसेपहिले कनकपुर गाबिसके एगो चौधरी जातके महिलाके गभेपतनके कारण मृत्यु भेल रहे । कनकपुर ४ के जसोधा चौधरिनीके मृत्यु भेल स्थानियसव बतएले हए ।
अशिक्षा आ चेतनाके अभावमे अभिभी जिल्लाके ग्रामीण भेगमे असुरक्षित गर्भपतन करावेके प्रथा जइसनके तइसन रहल हए । गर्भपतनके सरकार मान्यता देलावाद पति पत्निके सलाह अनुसार मेरीस्टोप सेन्टर लगायतके स्थानमा सुरक्षित गर्भपतन करावके व्यवस्था कएल गेल हए । लेकिन ग्रामिण भेगके अधिकांस आदमीसव ओइसन केन्द्रसवमे नजाके सुडेनी, भगता आ सिमावर्ती भारतिय बजारसवमे जाके गर्भपतन करएलासे समय समयमे महिलासवके मृत्यु होइत गेल स्थानिय समाजशेवी बिधासागर यादव बतएलन ।
अस्पताल आ मेरिस्टोपमे गेलापर गाओपरोसीके पताहोएके डरसे भी गारजियन असुरक्षित तरिकासे गर्भपतन करवइत आएल यादवके कहनाम रहल हए ।
नेशनल मेडिकल कलेज बिरगंजके डाक्टर बिशवनाथ साह असुरक्षित गर्भपतनसे मृत्यु होनाई तिनगो कारण रहल बतएलन । अत्यधिक रक्तश्राव, पाठयघर संक्रमित होनाई आ पाठयघरमे घाओखत लागल महिलाके मृत्यु होइत आएल डाक्टर साह बतएलन ।


text:
ISSN 2229-547X VIDEHA
'विदेह' ८७ म अंक ०१ अगस्त २०११ (वर्ष ४ मास ४४ अंक ८७)
ऐ अंकमे अछि:-
३.६.गजेन्द्र ठाकुर- गजल
विदेह ई-पत्रिकाक सभटा पुरान अंक ( ब्रेल, तिरहुता आ देवनागरी मे ) पी.डी.एफ. डाउनलोडक लेल नीचाँक लिंकपर उपलब्ध अछि। All the old issues of Videha e journal ( in Braille, Tirhuta and Devanagari versions ) are available for pdf download at the following link.
ब्लॉग "लेआउट" पर "एड गाडजेट" मे "फीड" सेलेक्ट कए "फीड यू.आर.एल." मे http://www.videha.co.in/index.xml टाइप केलासँ सेहो विदेह फीड प्राप्त कए सकैत छी। गूगल रीडरमे पढ़बा लेल http://reader.google.com/ पर जा कऽ Add a Subscription बटन क्लिक करू आ खाली स्थानमे http://www.videha.co.in/index.xml पेस्ट करू आ Add बटन दबाउ।
विदेह रेडियो:मैथिली कथा-कविता आदिक पहिल पोडकास्ट साइट
मैथिली देवनागरी वा मिथिलाक्षरमे नहि देखि/ लिखि पाबि रहल छी, (cannot see/write Maithili in Devanagari/ Mithilakshara follow links below or contact at ggajendra@videha.com) तँ एहि हेतु नीचाँक लिंक सभ पर जाऊ। संगहि विदेहक स्तंभ मैथिली भाषापाक/ रचना लेखनक नव-पुरान अंक पढ़ू।
http://devanaagarii.net/
http://kaulonline.com/uninagari/ (एतए बॉक्समे ऑनलाइन देवनागरी टाइप करू, बॉक्ससँ कॉपी करू आ वर्ड डॉक्युमेन्टमे पेस्ट कए वर्ड फाइलकेँ सेव करू। विशेष जानकारीक लेल ggajendra@videha.com पर सम्पर्क करू।)(Use Firefox 4.0 (from WWW.MOZILLA.COM )/ Opera/ Safari/ Internet Explorer 8.0/ Flock 2.0/ Google Chrome for best view of 'Videha' Maithili e-journal at http://www.videha.co.in/ .)
Go to the link below for download of old issues of VIDEHA Maithili e magazine in .pdf format and Maithili Audio/ Video/ Book/ paintings/ photo files. विदेहक पुरान अंक आ ऑडियो/ वीडियो/ पोथी/ चित्रकला/ फोटो सभक फाइल सभ (उच्चारण, बड़ सुख सार आ दूर्वाक्षत मंत्र सहित) डाउनलोड करबाक हेतु नीचाँक लिंक पर जाऊ।
VIDEHA ARCHIVE विदेह आर्काइव
भारतीय डाक विभाग द्वारा जारी कवि, नाटककार आ धर्मशास्त्री विद्यापतिक स्टाम्प। भारत आ नेपालक माटिमे पसरल मिथिलाक धरती प्राचीन कालहिसँ महान पुरुष ओ महिला लोकनिक कर्मभमि रहल अछि। मिथिलाक महान पुरुष ओ महिला लोकनिक चित्र 'मिथिला रत्न' मे देखू।
गौरी-शंकरक पालवंश कालक मूर्त्ति, एहिमे मिथिलाक्षरमे (१२०० वर्ष पूर्वक) अभिलेख अंकित अछि। मिथिलाक भारत आ नेपालक माटिमे पसरल एहि तरहक अन्यान्य प्राचीन आ नव स्थापत्य, चित्र, अभिलेख आ मूर्त्तिकलाक़ हेतु देखू 'मिथिलाक खोज'
मिथिला, मैथिल आ मैथिलीसँ सम्बन्धित सूचना, सम्पर्क, अन्वेषण संगहि विदेहक सर्च-इंजन आ न्यूज सर्विस आ मिथिला, मैथिल आ मैथिलीसँ सम्बन्धित वेबसाइट सभक समग्र संकलनक लेल देखू "विदेह सूचना संपर्क अन्वेषण"
विदेह जालवृत्तक डिसकसन फोरमपर जाऊ।
"मैथिल आर मिथिला" (मैथिलीक सभसँ लोकप्रिय जालवृत्त) पर जाऊ।
१. संपादकीयफजलुर रहमान हासमीक आइ २०-०७-२०११ केँ मृत्यु भऽ गेलन्हि। जन्म -पटना जिलाक बराह गाममे। वृत्ति अध्यापक। हिन्दी कविता संग्रह "रश्मि राशि" आ मैथिली कविता संग्रह "निर्मोही" प्रकाशित। १९९६मे अबुलकलाम आजाद- अब्दुलकवी देसनवी, उर्दूसँ मैथिली अनुवादपर साहित्य अकादमीक मैथिली अनुवाद पुरस्कार।
(हिनकर एकटा कविता)
हे भाइ
हे भाइ
हमरा जुनि मारह
तोँ हमरा
दोसर जाति
दोसर धर्म्मक बूझि रहल छह-
मुदा हम छी
तोरे भ्राता
अग्रज वा अवरज!
हमरा सभकेँ एके माता
नहि मारह
गैर जानि कऽ
संसारक दृष्टिमे
तोँ पार्थ
आओर
हम “राधेय” बनल छी
मुदा “पृथा” जानि रहल अछि
हदय कानि रहल अछि
चुप अछि
मजबूरीसँ
बेवसीसँ
हे भाइ हमरा नहि मारह...।
२
दोहा/ रोला/ कुण्डलिया
दोहादोहा मात्रिक छन्द अछि। दोहामे दू पाँती आ चारि चरण होइत अछि। पहिल चरणमे १३,दोसर चरणमे ११,तेसर चरणमे १३आ चारिम चरणमे ११ मात्रा होइत अछि। पहिल आ तेसर चरणक आरम्भ जगणसँ (जगण U। U) नै हएत आ दोसर आ चारिम चरण अन्त हएत दीर्घ-ह्रस्वसँ।
रोलारोला सेहो मात्रिक छन्द अछि। रोलामे चारि पाँती आ आठ चरण होइत अछि। पहिल चरणमे ११, दोसर चरणमे १३, तेसर चरणमे ११ आ चारिम चरणमे १३ मात्रा, पाँचम चरणमे ११, छअम चरणमे १३ मात्रा होइत अछि। सभ पाँतीक पहिल चरणक अन्तमे दीर्घ-ह्रस्व, वा ह्रस्व-ह्रस्व-ह्रस्व होइत अछि। सभ पाँतीक दोसर चरणक अन्तमे चारिटा ह्रस्व, वा दूटा दीर्घ, वा दीर्घ-ह्रस्व-ह्रस्व (भगण । U U), वा ह्रस्व-ह्रस्व-दीर्घ (सगण U U ।) होइत अछि। रोलाक प्रारम्भ ह्रस्व-दीर्घ-ह्रस्वसँ नै करू।
कुण्डलिया
दोहा आ रोलाक कुण्डली (मिश्रण) भेल कुण्डलिया। दोहा लिख दियौ, फेर दोहाक अन्तिम चरणकेँ (११ मात्रा बला) रोलाक पहिल चरण बना दियौ (पुनरावृत्ति) आ फेर रोला जोड़ू। खाली ई ध्यान राखू जे दोहाक पहिल चरणक पहिल शब्द आ रोलाक अन्तिम चरणक अन्तिम शब्द एक्के रहए। कुण्डलियाक पहिल शब्द आ अन्तिम शब्द एक्के होइए। कुण्डलियाक चारिम आ पाँचम चरण सेहो एक्के होइए।
कुण्डलीछन्द विचार
छत्ता घुरछा पल्लौसँ, भेल दिने अन्हार।
दिन बितलापर घर घुरी, काल भेल विकराल॥
काल भेल विकराल, पोरे-पोर सिहरैए।
सुनत केओ सवाल, बोल बगहा लगबैए।
ऐरावत बेहाल, बोल कतऽ भेल निपत्ता।
घुरियाए बनि काल, पैसि बिच घोरन छत्ता।।
साहित्यक दू विधा अछि गद्य आ पद्य।छन्दोबद्ध रचना पद्य कहबैत अछि-अन्यथा ओ गद्य थीक। छन्द माने भेल-एहन रचना जे आनन्द प्रदान करए।
छन्द दू प्रकारक अछि।मात्रिक आ वार्णिक। मात्रिक गणना
मैथिलीक उच्चारण निर्देश आ ह्रस्व-दीर्घ विचारपर आउ।
शास्त्रमे प्रयुक्त ‘गुरु’ आ ‘लघु’ छंदक परिचय प्राप्त करू।
तेरह टा स्वर वर्णमे अ,इ,उ,ऋ,लृ - ह्र्स्व आर आ,ई,ऊ,ऋ,ए.ऐ,ओ,औ- दीर्घ स्वर अछि।
ई स्वर वर्ण जखन व्यंजन वर्णक संग जुड़ि जाइत अछि तँ ओकरासँ ‘गुणिताक्षर’ बनैत अछि।
क्+अ= क,
क्+आ=का ।
एक स्वर मात्रा आकि एक गुणिताक्षरकेँ एक ‘अक्षर’ कहल जाइत अछि। कोनो व्यंजन मात्रकेँ अक्षर नहि मानल जाइत अछि- जेना ‘अवाक्’ शब्दमे दू टा अक्षर अछि, अ, वा ।
१. सभटा ह्रस्व स्वर आ ह्रस्व युक्त गुणिताक्षर ‘लघु’ मानल जाइत अछि। एकरा ऊपर U लिखि एकर संकेत देल जाइत अछि।
२. सभटा दीर्घ स्वर आर दीर्घ स्वर युक्त गुणिताक्षर ‘गुरु’ मानल जाइत अछि, आ एकर संकेत अछि, ऊपरमे एकटा छोट -।
३. अनुस्वार किंवा विसर्गयुक्त सभ अक्षर गुरू मानल जाइत अछि।
४. कोनो अक्षरक बाद संयुक्ताक्षर किंवा व्यंजन मात्र रहलासँ ओहि अक्षरकेँ गुरु मानल जाइत अछि। जेना- अच्, सत्य। एहिमे अ आ स दुनू गुरु अछि।
जेना कहल गेल अछि जे अनुस्वार आ विसर्गयुक्त भेलासँ दीर्घ होएत तहिना आब कहल जा रहल अछि जे चन्द्रबिन्दु आ ह्रस्वक मेल ह्रस्व होएत।
माने चन्द्रबिन्दु+ह्रस्व स्वर= एक मात्रा
संयुक्ताक्षर: एतए मात्रा गानल जाएत एहि तरहेँ:-
क्ति= क् + त् + इ = ०+०+१= १
क्ती= क् + त् + ई = ०+०+२= २
क्ष= क् + ष= ०+१
त्र= त् + र= ०+१
ज्ञ= ज् + ञ= ०+१
श्र= श् + र= ०+१
स्र= स् +र= ०+१
शृ =श् +ऋ= ०+१
त्व= त् +व= ०+१
त्त्व= त् + त् + व= ० + ० + १
ह्रस्व + ऽ = १ + ०
अ वा दीर्घक बाद बिकारीक प्रयोग नहि होइत अछि जेना दिअऽ आऽ ओऽ (दोषपूर्ण प्रयोग)। हँ व्यंजन+अ गुणिताक्षरक बाद बिकारी दऽ सकै छी।
ह्रस्व + चन्द्रबिन्दु= १+०
दीर्घ+ चन्द्रबिन्दु= २+०
जेना हँसल= १+१+१
साँस= २+१
बिकारी आ चन्द्रबिन्दुक गणना शून्य होएत।
जा कऽ = २+१
क् =०
क= क् +अ= ०+१
किएक तँ क केँ क् पढ़बाक प्रवृत्ति मैथिलीमे आबि गेल तेँ बिकारी देबाक आवश्यकता पड़ल, दीर्घ स्वरमे एहन आवश्यकता नहि अछि।
U- ह्रस्वक चेन्ह
।- दीर्घक चेन्ह
एक दीर्घ । =दूटा ह्रस्व U
वार्णिक गणना
संयुक्त्ताक्षरकेँ एक गानू आ हलन्तक/ बिकारीक/ इकार आकार आदिक गणना नहि करू। वार्णिक छन्दक परिचय लिअ। एहिमे अक्षर गणना मात्र होइत अछि। हलंतयुक्त अक्षरकेँ नहि गानल जाइत अछि। एकार उकार इत्यादि युक्त अक्षरकेँ ओहिना एक गानल जाइत अछि जेना संयुक्ताक्षरकेँ। संगहि अ सँ ह केँ सेहो एक गानल जाइत अछि।द्विमानक कोनो अक्षर नहि होइछ।मुख्य तीनटा बिन्दु यादि राखू-
1.हलंतयुक्त्त अक्षर-0
2.संयुक्त अक्षर-1
3.अक्षर अ सँ ह -1 प्रत्येक।
आब पहिल उदाहरण देखू
ई अरदराक मेघ नहि मानत रहत बरसि के=1+5+2+2+3+3+1=17 मात्रा
आब दोसर उदाहरण देखू
पश्चात्=2 मात्रा
आब तेसर उदाहरण देखू
आब=2 मात्रा
आब चारिम उदाहरण देखू
स्क्रिप्ट=2 मात्रा
मुख्य वैदिक छन्द सात अछि-गायत्री,उष्णिक् ,अनुष्टुप् ,बृहती,पङ् क्त्ति,त्रिष्टुप् आ जगती। शेष ओकर भेद अछि अतिछन्द आ विच्छन्द। छन्दकेँ अक्षरसँ चिन्हल जाइत अछि। यदि अक्षर पूरा नहि भेलतँ एक आकि दू अक्षर प्रत्येक पादमे बढ़ा लेल जाइत अछि।य आ
व केर संयुक्ताक्षरकेँ क्रमशः इ आ उ लगा कय अलग केल जाइत अछि।जेना-
वरेण्यम्=वरेणियम्
स्वः= सुवः
गुण आ वृद्धिकेँ अलग कयकेँ सेहो अक्षर पूर कय सकैत छी।
ए= अ + इ
ओ= अ + उ
ऐ= अ/आ + ए
औ= अ/आ + ओ
सरल वार्णिक छन्दमे ह्रस्व आ दीर्घक विचार नै राखल जाइए। मुदा वार्णिक छन्दमे ह्रस्व आ दीर्घक विचार राखल जा सकैत अछि, कारण वैदिक वर्णवृत्तमे बादमे वार्णिक छन्दमे ई विचार शुरू भऽ गेल छल:- जेना
तकैत रहैत छी ऐ मेघ दिस
तकैत (ह्रस्व+दीर्घ+दीर्घ)- वर्णक संख्या-तीन
रहैत (ह्रस्व+दीर्घ+ह्रस्व)- वर्णक संख्या-तीन
छी (दीर्घ) वर्णक संख्या-एक
ऐ (दीर्घ) वर्णक संख्या-एक
मेघ (दीर्घ+ह्रस्व) वर्णक संख्या-दू
दिस (ह्रस्व+ह्रस्व) वर्णक संख्या-दू
मात्रिक छन्दमे द्विकल, त्रिकल, चतुष्कल, पञ्चकल आ षटकल अन्तर्गत एक वर्ण (एकटा दीर्घ) सँ छह वर्ण (छहटा ह्रस्व) धरि भऽ सकैए।
द्विकलमे- कुल मात्रा दू हएत, से एकटा दीर्घ वा दूटा ह्रस्व हएत।
त्रिकलमे कुल मात्रा तीन हएत- ह्रस्व+दीर्घ, दीर्घ+ह्रस्व आ ह्रस्व+ह्रस्व+ह्रस्व; ऐ तीन क्रममे।
चतुष्कलमे कुल मात्रा चारि; पञ्चकलमे पाँच; षटकलमे छह मात्रा हएत।
वार्णिक छन्द तीन-तीन वर्णक आठ प्रकारक होइत अछि जे “यमाताराजसलगम्” सूत्रसँ मोन राखि सकै छी।
आब कतेक पाद आ कतऽ यति,अन्त्यानुप्रास देबाक अछि; कोन तरहेँ क्रम बनेबाक अछि से अहाँ स्वयं वार्णिक/ मात्रिक आधारपर कऽ सकै छी, आ विविधता आनि सकै छी।
वर्ण छन्दमे तीन-तीन अक्षरक समूहकेँ एक गण कहल जाइत अछि। ई आठ टा अछि-
यगण U।।
रगण ।U।
तगण ।। U
भगण । U U
जगण U। U
सगण U U ।
मगण ।।।
नगण U U U
एहि आठक अतिरिक्त दूटा आर गण अछि- ग / ल
ग- गण एकल दीर्घ ।
ल- गण एकल ह्रस्व U
एक सूत्र- आठो गणकेँ मोन रखबा लेल:-
यमाताराजभानसलगम्
आब एहि सूत्रकेँ तोड़ू-
यमाता U।। = यगण
मातारा ।।। = मगण
ताराज ।। U = तगण
राजभा ।U। = रगण
जभान U। U = जगण
भानस । U U = भगण
नसल U U U = नगण
सलगम् U U । = सगण
( विदेह ई पत्रिकाकेँ ५ जुलाइ २००४ सँ एखन धरि ११३ देशक १,८८४ ठामसँ ६४,३३० गोटे द्वारा विभिन्न आइ.एस.पी. सँ ३,१३,७४४ बेर देखल गेल अछि; धन्यवाद पाठकगण। - गूगल एनेलेटिक्स डेटा। )
गजेन्द्र ठाकुरggajendra@videha.com
http://www.maithililekhaksangh.com/2010/07/blog-post_3709.html
महाप्रकाश 1946-
जन्म: बनगांव, सहरसा, बिहार । वरिष्ट कवि ओ कथाकार। प्रकाशित कृति: कविता संभवा, संग समय के (कविता संग्रह)। कीर्तिनारायण मिश्र साहित्य सम्मान २०१० ई.- श्री महाप्रकाश (कविता संग्रह “संग समय के”)।
संभावना
ओ आबिते तपाकसँ पुछलनि- “हाथी देखने छह” अर्थ बूझल छह?
ओ अपन एहि प्रश्नक संग टेबुलपर झुकि आएल रहथि। हुनकर चानिपर उम्र आ अनुभव केर चमक रहनि। गज्जोभायक एहि प्रश्नसँ कनेक अकबका गेल रहथि जयवर्द्दन। हुनक आँखिमे देखैत उतारा देलनि जयवर्धन- हँ हौ... हाथीकेँ के पूछय, हम तँ ऐरावत सेहो देखने छी- अर्थ सेहो बूझल अछि।
उत्तर सुनैत गज्जोभायक आँखि जेना फाटि गेलनि। विस्मय आ अविश्वाससँ भरि अयलाह- ऐरावत! कतऽ देखलह?
-किएक वड़द देखऽ लेल अहाँ पशुपतिनाथक ओतऽ जाउ से भऽ सकैत अछि आ हम ऐरावत देखऽ इन्द्रक ओतऽ जाइ से संभव नै!
-इन्द्र तोरा कतऽ भेटलह?
गज्जोभायक अविश्वास अस्वभाविक नै रहनि।
-“इन्द्र तँ अहाँकेँ कत्तहु भेटत... ध्यानसँ देखहक ने... नै भेटतह तँ विष्णु! वि-शिष्ट अणु –वि-शेष अणु-विलक्षण अणु- बिष्णु नै भेटतह- इन्द्र तँ आब जतऽ ततऽ“ - जयवर्द्धनक स्वरमे विश्वास रहनि।
गज्जोभाय जोरसँ हँसलाह- तोँ ज्ञानी लोक छह, आब जँ तोँ इन्द्रकेँ चीन्हैत छह तँ राजाकेँ चीन्हैत छह, जमीन्दार-सरकारकेँ सेहो चीन्हैत छह.. नीक बात..तोहर यएह गुण हमरा विवश करैत अछि जे हम तोरा एकटा कथा सुनाबी.. समय देबहक?
बाहर विकट रौद रहैक। कार्यालयसँ अधिकांश कर्मचारी जा चुकल छल। रौदमे थोड़बे काल चललासँ जयवर्द्धनकेँ पेशाब रुकि जाइत छनि। वीर रहथि । अतएव हुनका कथा सुनबेक छल ।
बजलाह- समय अछि, समय हमरा लेल पोस्ट कार्ड थिक जे जतबा लिखि..।
“बस्स-बस्स भऽ गेलैक”.. गज्जोभाय बजलाह- “राजाक मूल होइत अछि भय आ शंका..बूझल छह? ओ उपरका हो अबैत मोंछ राशिकेँ दूअ दिससँ सम्हारैत हाथ फेरलनि- मुस्टंड गवरू छौंड़ा रोज देखैत छल, जमींदारक हाथी सबार, परोपट्टामे घुमैत, दर्पसँ धधकैत जमींदार ओकर हाथीक मस्तान चालि....वाम-दहिन मूड़ी आ झारैत। ओ देखय आ मोन मसोसि कए रहि जाए। ओकरा रहि-रहि कए जमींदारक सूनल, देखल-मोगल कथा वृत्तान्त व्यथित करैक...। मुदा एक दिन...
बाहर रौद अखनो प्रचण्ड रहैक आ हवा सेहो उद गेल रहैक, जयवर्द्धन खिड़कीसँ बाहर देखलनि। विमछैत बजलाह-“खिस्सामे मोन नै लागैत छह, ध्यान नै देबहक तँ कहबाक कोन प्रयोजन कोन..
- नै-नै, ....एहेन कोनो बात नै- हबरब नै देखैत छहक.. केना आ कतेक गोंगिया रहल छै.. जयवर्द्धन किंचित म्लान मुख भेलाह।
- धूः बुड़ि- हवाक रुख आकि बिगड़ैत पर्यावरणकें की तोँ बदलि देबहक..की हम बदलि सकै छी समयक गतिकेँ, अकानैत रहऽ आ वस्स..पे आ भोगैत रहऽ। वस्स..।
जयबर्द्धन के राजनीतिक पर्यावरणक सेहो स्मरण, मुदा आब ओ कथा रसमे व्यतिक्रम नै चाहैत रहथि- आगू कहह...
“मुदा एक दिन ओइ गवरु मुस्टंडकेँ नै रहल गेलैक, जहिना ओ हाथीपर सवार दर्पसँ धधकैत जमीदार-सरकारकेँ देखलक,... ओकरा छातीमे जेना लहरि उठलैक...ओकर पहिल इच्छा भेलैक जे ओ सीधे जमींदारपर छड़पय आ हौदाक संगे जमीनपर पटकए.. मुदा एतेक ऊँच ओ फानि नै सकैत छल..अथच ओ हाथीक नाङरि पकड़ि अपन पएर जमीनपर अंगद जकाँ रोपि देलक...वाम दहिन, आजू बाजू देखैत...हाथीपर सवारकेँ आघात भेलैक, हाथीक मस्तान चालिमे व्यवधान अयलैक..हाथी चिंघाड़ कयलक ....महावत जोरसँ बमकल...गज लए छौड़ापर उठल....”
भयाक्रान्त जयवर्द्धनक मुँह खुललनि, एकदम्मे अंतिम प्रश्न कयलनि- “छौड़ा बजलैक की नै?”
-हँ हौ, जमींदार पढ़ल लिखल लोक रहथि शिक्षित लोक.. हनकर पुरखा सभ सेहो विदेशी विद्यालय आ विश्वविद्यालय सभमे पढ़ने रहनि...अपनो कैबरिज कि हावर्डमे पढ़ने रहथि... हुनका भाषाक महिमा आ वाणीक प्रभावक विशेष ज्ञान रहनि। अतएव क्रोधकेँ घोंटलनि आ शांत स्वरेँ महावतकेँ वरजलनि- “छोड़ह अवूझ छैक..नेदरमति छैक”।
किलु हुनक चित्त अशांत रहलनि। किछुए कालक उपरान्त , राज्यक सीमा रेखाकेँ दूरेसँ देखैत, चिंतितमना राजमहलमे घूमि अयलाह।
प्रात:काल ओ अपन दीवानसँ पुछलनि –“किनक बालक छल ओ ...? दीवान साहेवकेँ समग्र कथा बूझल छलनि। बजलाह- “श्रीमन् ओतऽ फल्लामांक बेटा थिक- बजाऊ की?
किछुए कालक उपरान्त फल्लांमाकेँ उपस्थित काएल गेल। भयाक्रान्त..थरथर कांपैत..धोती प्रायः तीतल। जमींदार साहेवकेँ देखिते मूलुंबित , किंवा शाष्टांग दैत, निहोरा करैत बाजल- “सरकार... अपराध क्षमा कैल जाऊ”।
“नै..नै कोनो अपराध नै... बहुत करेजगर छथि अहाँक बालक... बहादुर... वाह रे वाह संभावनासँ भरल... अपार संभावना अछि अहाँक बालकमे...”, जमींदार साहेब शांत किन्तु गम्भीर स्वरमे बजलाह ।
फल्लांमाकेँ किंचित भरोस भेलैक । हाथ जोड़ने ठाढ़ भेल— “छौड़ा उकपाती छैक.. निश्चये कोनो अपराध केने हएत..हम ओइ अबंडसँ तंग छी सरकार.. जे सजा हो हुकुम...ओ धौना खसौने ठाढ़ रहल।
“ नेना सँ कियो तंग हुअए! कोनो अपराध नै कयलक अछि अहाँक बालक, किन्तु आब ओ विहनजोग भेल..ओकर ब्याह कऽ दियौ... व्याह कऽ देबै तँ घर गृहस्थीमे लागत.. चित्त शान्त रहतैक। शांत किन्तु आदेशात्मक स्वरमे बजलाह जमींदार साहेब।
“सरकार... के करतैक ओइ अवंडसँ ब्याह... की हैतैक ओकर ब्याह करा कऽ... करमे फूटल छैक...”, विलाप कयलक फल्लामां मर-।
“आब अहाँ जाउ, व्याहक मोन बनाउ ..हम देखैत छिऐक-”, जमींदार सरकार आदेश कयलनि।
फल्लांमाक गेलाक उपरान्त जमीन्दार साहेब उपस्थित दीवानसँ पुछलनि— “ककर बेटी छैक रानी मुखर्जी आ कैटरीना सन, पता करु तँ... ओकरासँ ऐ छौड़ाकेँ व्याहि देबाक छैक ..।”
जयवर्द्धनकेँ अपन हँसी रोकि नै भेलनि... गरीबक बेटी की रानी मुखर्जी आ कैटरीना सन होइत छैक- ओ चकित रहथि ।
“ऐमे हँसबाक कोन बात... जकरा जे बूझल रहतैक से सएह ने बाजत...तोँ रोटी कहबह ओ ब्रेड बाजत... ओना तोँ बिसरि रहलह अछि जे महाराज शान्तनुकेँ मल्लाहेक बेटी पसिन्न पड़ल रहनि...।” गज्जो भायक उत्तरसँ जयवर्द्धन निरुत्तर भेलाह।
चिल्लामांक बेटी बड़ सुन्नरि। बड़ दिव्य। पाकल धान सन-ए। अगहनक दुपहरिया सन चमक। कोशीक धार सन चंचल। प्रायः सभकेँ बूझल रहैक। तेँ...
दरबारमे चिल्लामांकेँ बजाओल गेल। अपराध बोघक बोझसँ ठाढ़ नै रहि पावैत छल। हवोढेकार कानैत बाजल— “से बिनु मायक बेटी छैक... जरुरे कोनो अपराध कएने छैहएत, लोकक झाड़ी फानब ओकर आदति भऽ गेलैक अछि.. अवस्से कोनो दिन कएने हएत... हम सरकारेक सोझाँमे ओकरा दोखरि देबैक..चिल्लामांक नोरक कोनो छोर नै रहैक।
सरकार ओकरा अपन पाँजमे भरि कऽ उठौलनि। बजलाह- “कोनो बात नै छैक... पहिने नोर पोछह चित्त शांत करऽ, बात किछु नै छैक... हम सुनलहुँ जे तोहर बेटी आब वियाह जोग छह, फल्लांमाक बेटा पट्ठा जवान... कहलक क्यो जे नीक जोड़ी हेतै, तँ से नीक बात... तोँ व्याह लेल तैयार हुअ तेँ खरचाब कोनो चिन्ता नै...हम सभ देखबैक... हम छी..सभटा मददि करबह.. ।
चिल्लामां किछु बाजऽ चाहलक। मुदा, बाजि नै भेलैक। कदाच जमींदार सरकारक उदारता अ दान सभक स्मरणसँ ओकर कंठनली अवरुद्ध भऽ गेल रहैक।
गज्जोभाय आगाँ कहलनि— “भेल... फल्लामांक आ चिल्लामांक बेटीक ब्याह सभहिक सहज सहमतिसँ भेल। सरकार—जमींदार ओकरा सभहिक समाजिक स्थिति अनुकुल खैयाल रखलनि। समाज कतोक बर्ख धरि हुनकर ऐ कथा-व्यवहारक सोहर गावैत रहल। क्यो जमीन्दारक सवारी रोकबाक कोनो हिम्मति नै कयलक। लोक तँ आइयो सरकार जमींदारसँ बहुत रास आस राखैत अछि। संभावनाक आस आकि आसक संभावनामे समाप्त नै होइत छैक.. किछु कुकुर भुकैत अछि, मुदा किछुए.., अधिकांशक गरमे पट्टा लागि गेलैक अछि... कतोककेँ गरदनिमे तँ सोनाक जींजीर छैक, किछु भुकैत मारलो गेल... जानि नै कतेक... ”
“ अंय हौ भाय ....ओइ छौड़ा आ छउड़ीक की भेलैक? जयवर्द्धन जिज्ञासा कयलनि ।
गज्जोभाय एतवा सुनिते क्रुद्ध भऽ गेलाह..? यएह छियह तोहर पाखण्डी रुप.. तोरा की नै बूझल छह।”
“हमरा किए बूझल रहत... कथा तोहर..कहलऽ तोँ आ बूझल रहत हमरा?” जयवर्द्धन गज्जोभायकेँ लपेटलनि। “हेतैक की ..दुहू छौड़ा छउड़ीक एक आश्रम भेलैक- आगाँ कालक लीला—विसरा गेल रंग रभस, विसरा गेल छउंड़ी.. तीन चीज यादि रहल, नोन-तेल लकड़ी, से दुनू नोन तेलमे लागल रहल.. बाजारमे व्योपार ये, चौअन्नी-अठन्नीकेँ के पूछय...टाका पचटकही धरि प्रमुख भऽ गेलैक... समय एकदम्मे बदलि गेलैक..देश-काल। मन मोहनी छतरी तर आबि गेलैक... टोपी पर टोपी.... टोपी टोपी... लोक टोपीक रंगे देख कऽ नेहाल, किछु दिनक उपरान्त सुनल जे छौड़ा रोजी रोटीक खोजमे दिल्ली कि हरियाणा कि कुरुक्षेत्र चलि गेलैक, आइ धरि नै घूमलैक-ए।”
“कतेक बर्ख भेलैक?”, जयवर्द्धनक स्वर म्लान रहनि।
“किएक... हम बड़ बकलेल जे जिनगीक कैलेंडर राखी? तोरे सन मूर्ख जिनगीक कैलैंडर राखैत अछि”, गज्जोभाय किंचित उत्तेजित आ खिन्न भेलाह”
“एम्हर फल्लामां आ चिल्लामां बान्ह जे टुटलैक ओही बाढ़िमे कतहु बहि गेल... आब छउंड़ीक दिन पहाड़ भेलैक आ राति प्रेतग्रस्त .हेमनिमे सूनल अछि जे छउड़ी, प्रतिदिन राष्ट्रीय राजयार्ग १९४७ पर जाइत छैक- जतऽ दुनियां जहानक बस-ट्रक आबि कऽ रुकैत छैक छौउड़ी जाइत छैक, ऐ आस आ सम्भावनामे जे ओ छौड़ा औतैक.. कोनो दिन, कोनो दिशासँ औतेक ..”गज्जोभाय अन्ततः मौन भेलाह। जयवर्द्धनकेँ कोनो प्रश्न नै फुरलनि।
(गजेन्द्र ठाकुर लेल सस्नेह)
शिवकुमार झा ‘टिल्लू’
कथा किरणमे यथार्थवोध ओ नारी विमर्श
मैथिली साहित्यमे समग्र विधाक रचनाक आधारपर डाॅ. ब्रज-किशोर वर्मा मणिपद्मकेँ पहिल सम्पूर्ण साहित्यकार मानल जाइत अछि। मुदा जौं जन्म क्रमांकक आधारपर िनर्णए कएल जाए तँ काॅचीनाथ झा ‘किरण’ पहिल सम्पूर्ण साहित्यकार छथि। मणिपद्म जकाँ किरणजी सेहो साहित्यक समग्र विधा उपन्यास, वालकथा, एकांकी, नाटक, कविता संग्रह, महाकाव्य, िनबंध संग्रह आ कथा संग्रहक रचना कएलनि। पराशर महाकाव्य लेल साहित्य अकादमी पुरस्कार आ ‘कथा किरण’ कथा संग्रहक लेल वैदेही सम्मानसँ सम्मानित कएल गेलनि।
मूलत: काव्यात्मक प्रवृति ओ अभिरूचि राखएबला ऐ साहित्यकारक पहिल कथा संग्रह ‘कथा किरण’ सन् 1988ईं.मे भाखा प्रकाशन द्वारा प्रकाशित भेल। सन् 1989ईं.मे किरण जीक देहावसान भऽ गेलनि। सन् 1991-92 ईं.मे बिहार सरकार द्वारा मैथिलीकेँ बिहार लोक सेवा आयोगसँ निकालि देल गेल। जइसँ ऐ भाषाक वाचक ओ पाठक लोकनिक मध्य अस्तित्व डगमगाए लागल। फलस्वरूप महाविद्यालय स्तरपर मैथिली पढ़एबला छात्रक कमी भऽ गेल। जकर परिणाम ई भेल जे ऐ अवधिक किछु आगाँ-पाछाँ प्रकाशित रचनाक ओ महत्व नै भेटल जकर ओ अधिकारी छल।
’कथा किरण’ सम्बन्धत: ऐ अर्न्तद्वन्द्वक सभसँ बेशी शिकार भेल। किएक तँ हिनक ऐ संग्रहसँ पहिने प्रकाशित किछु रचनाकेँ छोड़ि समाजक विभिन्न ऊँच-नीच, सिनेह-द्वेष आ समन्वयवादकेँ स्पर्श करएबला कथा साहित्य मैथिलीमे नै लिखल गेल छल। जौं किछु कथाकार ऐ परिधिसँ ऊपर उठबाक प्रयासमे सफल भेलथि तँ मात्र किछुए कथामे। सम्पूर्ण समाजक जर्जर व्यवस्था दिस किनको नजरि पड़बो केलनि तँ कतौ-कतौ। सम्पूर्ण कथा संग्रहमे मानवीय मूल्यक अवलोकन कथा िकरणसँ पहिने हरिमोहन झाक चर्चरी, मनमोहन झाक अश्रुकण, ललितक प्रतिनिधि, रामदेव झाक एक खीरा तीन फाँक, रमानन्द रेणुक कचोट, रमेश नारायणक पाथरक नाव, धूमकेतुक अगुरवान, शेफालिका वर्माक अर्थयुग आदिमे भेटैत अछि परंच ऐ सभ कथा संग्रहक सभटा कथाकेँ ऐ दृष्टिसँ सेहो प्रासंगिक नै मानल जाए। प्रयोगवादी कथाकार राजकमल जीक िकछु कथा जेना ललका पाग, सॉझक गाछ, उपराजिता आदि मैथिली साहित्यमे अपन बेछप्प आधुनिक रूप नेने प्रवेश तँ कएलक मुदा हुनको किछु कथा मैथ्ज्ञिली साहित्यकेँ शिल्प आ प्रयोगवादक विश्लेषणक क्रममे अन्हार घर नेने चलि गेल।
कथा किरणमे 19 गोट कथा संकलित अछि, अलग-अलग कालमे िलखल गेल ऐ कथा सभकेँ शिवशंकर श्रीनिवासक प्रयाससँ 1988ईं.मे भाषा प्रकाशन द्वारा प्रकाशित कएल गेल अछि। आमुख शिवशंकरजी लिखने छथि, जइमे एकटा चर्चित समीक्ष समीक्षक द्वारा आमुखसँ बेसी किरण जीक मनोदशा आ रचना प्रकाशन करएबाक क्रममे कथाकारपर श्री निवास जीक उपकार परिलक्षित भेल। वास्तवमे समीक्षा वा आमुख ऐ रूपेँ नै लिखबाक चाही। आमुखमे एकटा कमी आर देखएमे आएल जे श्रीनिवास लिखैत छथि- “किरण जीक प्रारंभिक कथा कथ्यक स्तरपर जतेक धारदार ओतेक सुन्दर शिल्प नहि।” मैथिली साहित्यक संग ई दुर्भाग्यपूर्ण विडंम्बना रहल जे मानसिक विलासिताकेँ स्पर्श करएबला कथाकारकेँ अइठाम शिल्पी मानल जाइत छन्हि। वास्तवमे कथाक दू गोट प्रमुख तत्व िथक- बिम्ब आ शिल्प। बिम्बक अर्थ कोनो घरक नेआें आ शिल्पक अर्थ ओकर चार, कोरो आ श्रंृगार- चून पालिश। जौं बिम्ब काल्पनिक तँ शिल्प कल्पनाशील अवश्य हएत। जखन कल्पने करबाक हएत तँ गामक खोपड़ीक कल्पना नै कऽ कऽ आगराक ताजमहलक कल्पना कएल जाए। किरणजी मात्र यएह अपराध कएने छथि जे आगराक ताज महलकेँ छोड़ि मिथिलाक गामक मचानपर अपन रचनोमे जीवंत रहलाह, तँए ‘शिल्पी’ नै छथि। साहित्यकार कल्पनाशील होइत छैक, मुदा जौं कखनो मोनकेँ धरातलपर आनि कऽ लिखैत अछि तँ यथार्थवोधक बिम्ब समाजक सत्यकेँ वृतिचित्रक रूपमे देखैत अछि। किरणजी संभवत: वएह श्रेणीक ययार्थवोधी कथाकार छथि।
पहिलुक कथा ‘करूणा’ करूणाक नैहरमे स्वच्छन्द जीवनसँ प्रारंभ होइत ओइठाम तक पहुँच जाइत अछि जतए धरि साधारण शिल्पी नै पहुँच सकैत छथि। यामिनीकान्त बाबूक सुकन्या करूणाक विवाह सुन्दरबाबू सँ भेल। नैहरक भगजोगिनी कर्त्तव्य पथपर भाटक संग सासुरमे आगाँ बढ़ैत छलि, वृद्ध पितामही सासु आ मातृ पितृ विहीन जाउत नरेन्द्रक संग....। तीन मासक भीतर अजिया सासुक देहावसान आ ओकर दू मास बाद श्वसन ज्वरसँ पतिक देहान्तक पश्चात करूणा टूटि गेलीह। प्राचीन आर्य संस्कृति जकरा जनभाषामे सनातन कहल जाइछ, रूढ़िवादिताक आवरणसँ अखन धरि ओझराएल अछि। जे लोक समाजक मुख्य धारासँ कात लागल छथि, ओ ऐ कथा कथित सनातन संस्कृतिक आधारपर संस्कार तँ करैत छथि, मुदा ओइमे ओझराएल नै। ऐ दृष्टिसँ समाजक पछातिक लोककेँ बेसी विचारवान मानल जाए। अगिला लोकमे बाहरी आडंवरकेँ मनवाक क्रममे किछु कुव्यवस्था उत्पन्न भऽ गेल। संभवत: ई कथा सनातनधर्मी ब्राह्मण परिवारकेँ धियानमे राखि कऽ लिखल गेल। भऽ सकैछ कथाकारक र्इ कल्पना हुअनि, मुदा ऐ प्रकारक घटना वास्तवमे एखन धरि होइत अछि जे सवर्ण परिवारक वाल विधवा सुकन्याकेँ सेहो पुनर्विवाह करबाक समाजमे मान्यता नै गेल, जइ समैमे ई कथा लिखल गेल ओइ समैमे स्थिति तँ आर दयनीय छल।
‘करूणा’ कथा विषम पिरस्थितिमे आगाँ बढ़ैत अछि। एकटा वालिका नरेन्द्रकेँ तकैत करूणा घर पहुँचलि। नरेन्द्र अपन मातृकमे छल। करूणा एकसरि छली। वालिका चकित होइत प्रश्न कएलनि, ‘एकसरि डऽर नहि लगैत अछि। अपन जीवनकेँ जीवन्त लहासक रूपमे करूणा वाजलि- ककर डऽर वास्तवमे भूत-परेत एकटा भावनात्मक रूपसँ शून्य प्रणीक लेल डरक साधन नै बनि सकैछ। की छन्हि जे चोर आओत? मुदा बालिका प्रश्न कएल जे जौं अपने उठा लिए? ऐ प्रकारक प्रश्नसँ करूणा स्तब्ध भऽ गेली। एकटा नारीक मर्यादा समाजक दृष्टिमे जे महत्व राखए, मुदा ओकरा लेल सर्वोपरि। समाजक उदाहरण यएह लेल जे ऐ समाजक नीच लोकसँ लऽ कऽ विचारवान वर्गक किछु लोक सेहो अवलाक चरित्र हननसँ वाज नै आएल अछि। करूणा भविष्यक डरसँ काँपि अपन सुन्नर रूपकेँ भयावह बनएबाक लेल उद्धत भऽ गेली। परिस्थिति सेहो संग देलकनि जे बच्चाबाबूक माथ परक चाम उज्जर देख करण पुछलनि तँ पता चललनि जे सल्फ्यूरिक एसिड अर्थात् तेजाप प्रयोगशालामे पड़ि गेल।
बच्चाबाबूकेँ अपन घरसँ विदा करैत देरी तखापर राखल स्ल्फ्यूरिक एसिड अपन मुँहपर ठाढ़ि करूणा रूपवतीसँ जीवित पिचाशक रूपमे आबि गेलीह?
आब प्रश्न उठैत अछि जे करूणाकेँ एना कएलासँ की भेटल? भेटबाक प्रश्न तँ नै मुदा हुनक चरित्रहरणक आशंका हुनका मोने समाप्त भऽ गेल। जौं एकटा मातृ-पितृ विहीन बालकक दायित्व नै रहतनि तँ आत्महत्या सेहो कऽ सकैत छलीह। यएह थिक देवी भक्तिक केन्द्र मिथिलामे देवीक दशा। नारी िवमर्शक एकरूपक यथार्थचित्रण किरणजी कएलनि। कनेक कमी जे कथाक प्रारम्भ सरल शब्दमे सेहो कएल जा सकैत छल मुदा साहित्यक पुरा रूपक शब्दमे कथाकेँ प्रवेश करा कऽ किरणजी ओइ विचारवान समीक्षकक दृष्टिमे अपन स्थान बनएलनि जनिक मान्यता छन्हि जे भाषा उच्च कोटिक हुअए, जकर अर्थ सभ मैथिल नै लगा सकथि ओ वास्तविक रचना थिक। भऽ सकैत अछि जे कथाकार ऐ प्रकारक शब्द सभसँ कथाक सहज रूपेँ कएने होथि, वा मूलत: कवि रहनिहार किरण अपन काव्यात्मक प्रवृतिकेँ नै झाँपि कविताक बिम्बकेँ कथाक रूप दऽ देने होथि। जौं ई कथा काव्य रहितए तँ मैथिली साहित्यक लेल विस्मयकारी क्षण होइतए जखन करूणा.... महाकाव्यक नायिका बनि मिथिलाक मानस पटलपर विचरण करितथि। दोसर जे कनेक नकारात्मक विन्दु भेटल ओ अछि करूणाक अपन आभा नष्ट करबाक दृष्टिकोण। यथार्थबोधी कथाकारकेँ अइठाम क्रांतिवादी दृष्टिकोण स्पष्ट करबाक चाहियनि, मुदा किरणजी सन सिद्धहस्त रचनाकारक सोच सेहो समाजमे क्रांति नै सोचि सकल।
हम सम मिथिलामे रहैत छी, एकटा उतर आधुनिक सोच की कहल जाए आधुनिक दृष्टिकोणसँ दूर मिथिला.... जइठाम एखनो विधवाकेँ पुनर्विवाह की कहल जाए कोनो आन कन्याक विवाह संस्कारक ऐहब नै बनाओल जाइत अछि। फ्रांसक राज्यक्रांति हुअए वा यूरोपक धर्म सुधार आन्दोलन सभमे साहित्यक अपन महत्व अछि, मुदा ई आर्यावर्त्त थिक अइठाम साहित्य मनोरंजन मात्रक साधन मानल जाइत अछि, प्रेरणाक स्रोत नै। वास्तविकता सेहो छैक जे साहित्यकारकेँ अपन लेखनीक दृष्टिकोणकेँ अपन जीवनमे सेहो जोड़ि देवाक चाही, नै तँ समाज मान्यता कोना देतनि वा ओ साहित्य प्रेरक कोना हएत? किरणजी करूणा सन दृष्टिकोण रखैत हेताह किएक तँ हुनकाे जन्म अही समाजमे तँए क्रांतिवादी नै बनि ‘करूणा’क नाश देखा देलनि। ओइ प्रकारक नाश जे जइसँ नीक मृत्यु। मुदा सम्यक सोचबला किरणजी केँ अइठाम कनेक क्रांतिवादी बनि करूणाक पुनर्विवाह देखएबाक चाहियनि। यथर्थादोषी साहित्यकारकेँ सेहो समाजमे विचार उत्पन्न करएबाक लेल क्रांतिवादी बनब साहित्यक लेल अनिवार्य नै तँ आडंवरकेँ समर्थन करएबला ऐ प्रकारक साहित्यकेँ पढ़निहार लोक दोष साहित्यकारेपर देत।
दोसर कथा ‘एहि चारि खूनक खोज केनिहार के?’ अर्थनीतिकेँ धियानमे राखि कऽ लिखल गेल। कथाक प्रारंभमे कथाकार ब्राह्मणवादी व्यवस्थापर कनेक कटाक्ष कएलनि, ‘पंडित जे कहथि से करी मुदा जे करथि से नहि करी’ अर्थात् अग्रसोची समाजक धर्मपालक जातिक कर्म आ कथनमे भिन्नता अछि। वास्तविकता सेहो अछि पंडित विद्याध्ययन आ नीति अध्ययनक आधारपर उचित वचन तँ अपन मुखसँ वजैत छथि, मुदा मात्र होसराक लेल अपन लेल नै।
एे कथामे सेहो एकटा सत्कर्मी परेमा अपन स्वाभिमानक संग जीवन तँ प्रांरभ कएलक मुदा सम्पतियासँ विवाहक वाद साधनहीन परेमाक स्वाभिमान परिस्थितिवश डगमगा गेल। अपन नेनाकेँ जीवित रखबाक लेल हलुआइक दोकानमे किछु भोजन सामग्री तकैत पकड़ल गेल। पुलिस अपन काज कएलक एकटा भोजन चोरि करबाक प्रयास करैबला चोरकेँ डकैत बना कऽ सातवर्ष कठोर कारावास दिआ देलक। न्यायालयमे परेमाकेँ न्याय नै भेटल किएक तँ ओकर गप्प सुनत के?
परेमा जहलसँ छूटल तँ अर्थहीन परिवारक सभ जन समाप्त......।
अर्थनीतिक ई कथा समाजक अंतिम व्यक्तिपर प्रारंभ भऽ ओकर अंतसँ समाप्त भेल। किरण जीक ई कथा यथार्थबोधी मानल जा सकैत अछि। अइमे क्रांतिक कोनो गुंजाइश नै किएक तँ शिक्षा आ भौतिक साधनसँ विहीन मानब सरकारी तंत्रक विरूद्धमे कोना आन्दोलन करए, वादमे परेमा कतए जाए किएक तँ ओ विक्षिप्त भऽ गेल।
‘काल ककरो छोड़त’ एकटा राजपरिवारक कथा थिक। महाराज दीर्घवाहु अपन मृत्युकालमे अपन राज्य आ अपन पाँच वर्षक वालक सुन्दर अपन छोट भाए वीरवाहुकेँ सौंपि ऐ संसारसँ विदा भेलनि। कालान्तरमे वीरवाहु अपने वास्तविक राजा कहएबाक लेल अपन भातिजकेँ मारि देलनि। ई दृश्य वीरवाहुक पुत्र शंकर देखलक आ पितृहन्ता बनि गेल। शंकरक स्त्री राधा दोसर पड़ोसी युवक रमेशसँ प्रेम करैत छलि, ओ सेहो ‘महाजनोयेन गत: स पंथा’क आधारपर शंकरक हत्या कऽ देलथिन। अंतमे कथाकार ई प्रश्न छोड़ि कथाक इतिश्री कएलनि- ‘काल की राधाकेँ छोड़तनि? वास्तवमे एकरा कथा नै मानल जाए ई थिक कथाकारक विराट जीवन दर्शन ओ शैक्षणिक योग्यताक एकटा चित्र। इतिहास साक्षी अछि धनलोलुपता ओ राजपदक आशमे कतेक शासक संबंधक मर्यादाकेँ िवसरि गेल छलथि। लोभ पापक कारण होइछ। लोभ माली अपन फूलवारीक फूलसँ सेहो करैत अछि, एकटा पति अपन पत्नीक सौन्दर्यसँ सेहो करैत अछि मुदा ओ िथक मर्यादापूर्ण अधिकारक लोभ। अमर्यादित ओ अवांछित लोभक परिस्थितिमे लोक अपने नाश करैत अछि। प्रलाप, समाजक चित्र, धर्मरत्नाकर, चनटा, जाति पाँतिक जाड़ू आदि कथा सेहो समाजक अग्रआसनपर बैसल लोकक समाजक अंतिम व्यक्तक प्रति दृष्टिकोणकेँ स्पष्ट करबैत अछि। ऐ प्रकारक कथा जइमे सम्पूर्ण समाजक स्थितिक चर्च हुअए ललित आ जगदीश प्रसाद मंडलकेँ छोड़ि किरण जकाँ केओ नै कएलक। मुदा सभटा कथा यथार्थचित्रण तँए श्रीनिवासजी हिनका शिल्पीक संज्ञा दइमे संकोच कएलनि। वास्तविकता अर्थात् इजोतसँ डर कल्पना अर्थात अन्हारसँ प्रेम मैथिली साहित्यक प्रवृति रहल छैक तँए किरणकेँ ओ स्थान नै भेटल जकर ओ अधिकारी छथि। ऐ संग्रहक सभसँ विलक्षण कथा थिक- मधुरमनि। अपन साहित्यक िकछु चर्चित कथामे एकर स्थान अछि। एकटा निम्नवर्गीय समाजक मुँहजोरि मुदा स्वस्थ आ कर्मशील नारी मधुरमनि अपन शरीरसँ असमर्थ पतिक प्रतिदायित्व रखैत अछि। मधुरमनिक कठोरवाणीसँ उद्विग्न भऽ ओकर पति मोचन घरसँ पड़ा गेल। मधुरमनि पोटि कऽ फेर ओकरा घरमे आनि लेलक। सतना माय जखन मोचनक आलोचना मधुरमनि लग करैत अछि तँ मधुरमनि सतना मायपर तीक्ष्ण शब्दवाण चला कऽ ओकरा चुप करा दैत अछि। ‘पिट्ठा पहलमान लऽ कऽ हम की करब जे भरि दिन डेङविते रहत।’ वास्तवमे सतना मायक शरीरसँ मजगूत पति खूब पिटाइ करैत छल। यएह थिक हमरा सबहक समाजक नारीक पतिक प्रति सिनेह ओ अपन पतिकेँ किछु कहि सकैत छथि, मुदा दोसर किए कहत? अइमे अधिकार आ सिनेह दुनू भेटैत अछि।
ऐ प्रकारे विहनि कथाक ऐ संग्रहकेँ युगान्तकारी तँ नै मानल जा सकैत अछि मुदा समाजक वास्तविक दशाक विवेचन आ तर्कपूर्ण शैलीसँ ई संग्रह अपन अलग स्थान रखैत अछि।
पोथीक नाअाें- कथा किरण
रचनाकार- डाॅ. कान्चीनाथ झा ‘किरण’
प्रकाशक- भाषा प्रकाषन पटना
वर्ष- 1988ईं.
१.बेचन ठाकुर- दूटा विहनि कथा २. किशन कारीगर- टाई माने रस्सी- एकटा हास्य कथा
१
बेचन ठाकुर
दूटा विहनि कथा
नोमीनेशन
रामपुर पंचायतमे मानटूनक नाम नवका सत्रमे सरकार दिससँ अत्यन्त पिछड़ी जातिक लेल महिला आरक्षणक तहत आरक्षित कऽ देल गेल। अइ आरक्षणसँ लाभ पबैक मादे अति प्रसन्न भऽ मानटून घरवाली रामबतीसँ पूछलक- “गै, हमर विचार अछि जे अइ बेर तँू मुखियामे ठाढ़ होइतें। ई मौकी नै छोड़ितें।”
रामबती खीसिया कऽ बाजलि- “र्इ बात बजैमे तोरा कनिको संकोच नै भेल।” हम आइ तक कोट-बेलौक नै गेलौं आ कोनो हाकिम-हुकुमसँ गप-सप्प नै केलौं। एत्ते तक जे कोनो बाहरी लोकक आगू मुँह नै उठौलौं। से जनानी जतऽ-ततऽ बौआइत! ई िकनो नै मानब।”
बेचारा मानटून गुम्म पड़ि गेल। फेर किछु कालक पछाति हिम्मत कऽ पुचकाइर कऽ कहलक- “तूँ ही कह, जखन सरकार अपना सभकेँ आगू बढ़ैक अधिकार देलक तँ ओइसँ फायदा किअए नै उठाबी। मुखियाक काज समाज सेवा छी। सौंसे पंचायत प्रतिष्ठा भेटतौ।”
ई बात सुनि बेचारी तत-मतमे पड़ि गेली। किछु काल पछाति बेचारी मुस्की दैत बाजलि- “तोहर कहल काटियो तँ नै सकै छी। चलऽ देखल जेतै, जे हेतै से हेतै। काल्हि नोमीनेशन कराए दए।”
छल-बल
मदनपुर पंचायतमे चुनावक सरगर्मी बड़ जोरपर छलै। मुस्की दैत मनोज बाजला- “मुनीलाल भाय, अपन समाजमे मुखिया पदक लेल अहीं जकाँ कर्मठ आ इमानदार लोकक खगता छै।”
अइपर खीसिया कऽ मुनीलाल बजला- “से किअए यौ? सभसँ बुरबक दीनेनाथ।” मनोज मुस्का देलनि आ बाजल- “खीसिया गेलौं भाय। सच्चो कहै छी। अपन पंचाइतमे अहाँसँ योग्य आर कियो लोक कहाँ छै। खाली गरीबेटा ने छी।”
मुनीलाल गिड़गिड़ा कऽ बजला- “भाय, अहीं ठाढ़ होउ। तन-मनसँ मदति करब। अहाँसँ बुजुर्ग अइ पंचायतमे आर के?”
मनोज मुसकियो देलनि आ बजला- “हमरा सभकेँ आरक्षण नै अछि तँए। नै तँ िनश्चिते ठाढ़ होइतौं। मुनीलाल भाय, अहाँकेँ ठाढ़ निश्चित हेबाक अछि। तन-मन धनसँ मदति करब।”
किछु सोचि कऽ मुनीलाल बजला- “भाय, अपने गामक मालिक छिऐ। अपनेक कहल हमरा मानए पड़त, जौं अहाँ सहाय छी।”
ओही पंचायतक पाँच सए पोलबला सतना गामक प्रत्याशी मनोजक खानगी दोस सोमन आ एकटा आन प्रत्याशी सुकन चुनावसँ एक दिन पहिने रातिमे चोरा कऽ भरि पंचायतमे ख्ूब पाइ बँटलनि। चुनावक पछाति परिणाम आएल। सोमनकेँ दू हजार भोंट भेटलनि, मुनीलालकेँ दू सए आ सुकनकेँ उन्नैस सए।
विहान भने पंचायत भवनपर आयोजित सभागारमे िनर्वाचित मुखिया सोमन प्रसन्न मने कहलनि- “धनि बाइस सए पोलबला चन्दनपुर गाम आ मनोज मालिक जे आइ मुखिया बनलौं।”
अपन वार्ड सदस्य मोहितसँ ई बात सुनि घरपर मुनीलालकेँ बोम पाड़ि कना कऽ बजा गेलै- “बिना छल-बलक एलेक्शन जीतनाइ असंभव।”
२
किशन कारीगर
टाई माने रस्सी ।
एकटा हास्य कथा ।
ओना त रस्सी जीवन मे बड्ड उपयोगी होइत छैक। गरीब लोक लेल त आओर बेसी टाट फरक बन्है स लके घर छारै माल जाल बन्है स ले के खोपड़ी बन्है तक। मुदा जखन इह रस्सी गाराक फॉस भए जायत अछि तखने लोक बुझहैत अछि रस्सीक महिमा। जेकर गारा फॅसैत अछि वैह बैझहैत अछि जे कि भाव पड़ैत छैक। आई एहने चक्करफॉस मे फॅसल अधमरू भेल रंजन बजलाह। हम पुछलियैन जे कहू टाई माने कथी वो बजलाह रस्सी।
एक दिन भिंसरे भिसंरे रंजन फोन केलैन किशन अहॉ के त जे ने से रहता है । हम ओंघाएले रही मोन त भेल जे खूम जोर स गारि परही मुदा ज्येष्ट भ्राता के गारि कोना परिहतौ तहि दुआरे कुशल छेमक गप भेलाक बाद रंजन फेर बजलाह हमरा कहिया से सासुर जाइ लेल मोन छटपटा रहा है आ अहॉ कोनो ओरियान ने नहि करता है। हम बजलहूॅ भैया अहा मंगरौना आउ ने सब ओरियान एक्के मिनट मे हो जाएगा। ई सुनि ओ हरबराएल बजलाह अच्छा किशन हम एक हप्ता बाद गाम आबि रहा है। हम कहलियैन ठिक छैक आ फोन राखि के नित क्रिया मे लागि गेलहू।
हमरे पितियौत भाए छथि रंजन पूणे विश्वविद्यालय स इंजीनियरिंग केने रहैथ। परदेश मे जनम आ ओतए प्रारंभिक शिक्षा स उच्च शिक्षा धरि पढ़लाह। एकदम शहरी ठाठ बाठ मैथिलक कोनो दरश नहि हुनका अंग्रेजी मराठी बेसी बजैत छलाह। ओना त हमरो जनम परदेश मे भेल मुदा गाम आबि मैथिली सीखि गेलहु। हमरा जतबाक स्नेह अपना माटि पानि स रंजन के ततबेक बेसी अलगाव एहि सॅ। हमर कक्का बच्चा बाबू के केंद्रिय विद्यालय मे प्राचार्य रहैथ तहि दुआरे परदेश मे धिया पूता के पढौलैन। ओ मैथिली बजैत जहि स रंजनो कने मने मैथिली बुझहैत बाजल त तेरहे बाइस होइत रहैन। बच्चा बाबू के केंद्रिय विद्यालय मे नोकरी भेलैन त कहियो घूरि के मंगरौना नहि एलाह। एबो कोना करितैथ ओ सभ पूर्णिया मे जगह जमीन किनी बसि गेल रहैथ। हुनका घियो पूतो के गाम घर सॅ कोनेा मतलब नहि एकदम अनचिनहार रहैथ ओ सभ। रंजन कोनो अमेरिकी कंपनी मे सॉफटवेयर इंजीनियर रहैथ तहि दुआरे हमरा कक्का के मोन गद गद । संयोग स हुनकर बियाह दरभंगा जिलाक मब्बी गाम मे भेल। लड़की शिक्षामित्र के नोकरी मे रहथिहिन आ हमरा भैयाक ससुर सेहो प्रखणड कृषि पदाधिकारी रहैथ। तहि दुआरे मोन माफिक लेबो देबो भेलैक। लड़की वला सेहो एहि कुटमैति स खूम प्रसन्न रहैथ तहि दुआरे चैनो उड़ल पर दस लाख गनने रहैथ मुदा बियाहक बाद जमाई के सासुर बजौताह से बिसैर गेल रहैथ। एम्हर रंजन सासुर जाइ लेल छटपरटाइत रहैथ मुदा गाम घरक भंाज भुज हुनका एकदम नहि बुझहल तहि दुआरे ओ हमरा डेनवाह बनौलैन।
ठीक सातम दिन सात बजे सांझ मे रंजन हमरा गाम मंगरौना अएलाह सूट बूट टाई पहिरने कियो हुनका चिनहैथ नहि। गामक कतेक लोक स पूछैत पूछैत ओ हमरा दरवज्जा पर अएलाह। एम्हर हम गाछि कात स धनरोपनी कए के आएल रहि कि हुनका देखैत मातर स्नेह बस भरि पाज के गारा मिलान केलौह मुदा रंजन रूष्ट होइत बजलाह अहा हमरा टाई मे मिट्टी लगा दिया आब हम सासुर कोना जाएगा। हुनका खिसियाअैत देखि हम बजलहु अहा चिन्ता किएक करता है हमरो लग टाई है ओहि स अहा के काम हो जाएगा। ई सुनि ओ खुशि स मोने मोन नाचए लगलाह जे टाई पहिर के जाएब त सासुर मे खूम मान दान होएत। कुशल छेमक गप भेलाक बाद दूनु गोठे हाथ मुह धो के बैसलहुॅ त माए हमर खाना परोसलीह। भोजन भात कए के राति मे विश्राम केलहु। दोसर दिन भिंसरे पहर फटफटीया पर बैसी क हम आ रंजन हुनकर सासुर मब्बी जाई लेल बिदा भेलहु। हम फटफटिया चलबै मे अपस्यात रहि मुदा रंजन टाई समहारै मे फिरिशान रहैथ। पछिया हबा खूम जोर स बहैत जहा बलुआहा बान्ह लक पहुचलहु की ठक्कन भेंट भए गेलाह आ रंजन के देखि बजलाह अहाक गारा महक रस्सी उधिया रहल अछि बान्हि लियअ नहि त उरिया जाएत। ई सुनि रंजन डरे टाई मे क्लीप लगा लेलैन आ किछू नहि बजलाह। ठक्कन हमरा पुछलैन यौ किशन इ अनठिया के छथि आ एतेक थाल खिचार मे कतए जा रहल छी। हम हुनका कहलियैन हिनका नहि चिन्हलियैन हमरे पूण्रिया वला पितिऔत भाए छथि। एखन हिनके सासुर मब्बी जा रहल छी। ठक्कन बजलाह से त ठीक मुदा कहू त गारा मे एतेक टा रस्सी बन्हबाक कोन काज ज कोनो खूरलूच्ची धिया पूता रस्सी बूझहि एकरा घिची देतै त लगले प्राण सेहो छुटि जेतैन। हम बजलहु यौ महराज इ टाई पहिरने छथि रस्सी नहि। ओ बजलाह धू जी महराज गाम घरक लोक त एहि टाई के रस्सीए बुझहत ने बेस जाउ सासुर अहू बुझिए जेबै जे टाई माने कथि हम बजलहु रस्सी।
ठीक 2 बजे दुपहर मे हम आ रंजन मब्बी पहुचलहु ओतए पहुचलाह पर आगत बात भेल मुदा सभ घुरि घुरि के हमरे दिस तकैत किएक त हम धोति कुर्ता पहिरने रहि कतेक के हम अनठिया लगियै किएक त पहिल बेर भैयाक सासुर मब्बी आएल रही। रंजनक बियाह मे हमर कक्का नहि बजौलैन त बियाह मे नहि आएल रहि। एकटा बुरहि दाए बजलीह इ के छेथहिन डेनवाह हम बजलहु सेह बुझियौअ। ताबैत मे रंजन के सारि नीलू अनिला सोन सभ गोटे हेंर बान्हि के हसि मजाक करै लेल एलीह। नीलू बजलीह डूल्हा की हाल चाल अछि त रंजन हसैत बजलाह हाल ठीक नहि है सौंसे देह मे खूम थाल लग गया। एतबाक मे अनिला टाई छुबि बजलीह यौ पाहुन इ कोन अंगरेजिया आंगि अछि। ओकरा हाथ मे माटि सेहो लागल रहै वैह कादो वला माटि टाई मे लागि गेलै। टाई मे माटि लागल देखि रंजन के मोन भिन्न भिना गेलैन आ तामसे अघोर भेल बजलाह हम अखने चलि जाएगा आब। नीलू बजलीह पाहुन अहा एतेक दिन बाद सासु अएलहु त अहा के आई रहैए परत। अहा नहि रहब त हम सौसे देह आ मुहे मे माटि लगा देगा। ई सुनि रंजन सकपक्का गेलाह हम चुपचाप सभठा गप सुनैत रही। खान पिअन भेलाक बाद राति मे ओतए रहलहु मुदा रंजन के आपिस पूर्णिया अबै के रहैन तहि दुआरे भिंसरे पहिर मब्बी स बिदा भेलहु। हम दलान पर सूतल रहि भिंसरे पहर मैदान दिस स आबि मुह हाथ धो के तैयार रहि। मुदा शहरी बाबू रंजन के नीन 7 बजे टूटलैन सेहो हम अंगना जा के हरबरौलियैन तखन उठलाह आ हरबड़ी मे ब्रश केलैन आ तकरा बाद दुनू गोटे जलखै कए बिदा भेलहु मेघौन सेहो लागल रहैक। रस्ता पेरा गुफ अनहार लगैत बरखा सेहो भेल रहैए थाल खिचार सेहो रहैए। सभ स बिदा लैत सासुर स बिदा भेले रही फटफटिया स्टार्ट केने रही रंजन बैसी गेलाह की ताबैत मे केम्हरो स रंजन के छोटकी सारि सोनम दौगल अएलीह यौ पाहुन अहा के एटाइची त छुटिए गेल। ओ बजैत आ दौगल अबैत रहै जहा गाड़ि लक पहुचल की धरफरी मे ओकर पाएर पिछैर गेलैए आ अछैर पिछैर के खसैए लगलै आ हरबरी मे टाई पकरा गेलैए। टाई ततेक जोर स घिचेलैए कि रंजन फटफटिया पर स धबाक दिस खसि परलाह ततेक जोर स पंजरा मे चोट लगलैन जे कुहैर उठलाह । एम्हर हमरा हसी स रहल ने गेल। रंजन कुहरैत बजलाह हमरा एतेक चोट लगा कि देह टूट गया आ अहॉ खाली हॅसने मे लगा है। अहा किछ करेगा की नहि। हम बजलहु करेगा त एक्के मिनट मे मुदा पहिले ई कहिए टाई माने कथि। रंजन कुहरैत बजलाह किशन अहा ठीके कहता था गाम घर मे टाई माने रस्सी।
नवेंदु कुमार झा- रिपोर्ताज
१.अपन कूनबा बचबऽ लेल मैदान मे उतरलाह सुप्रीमो तीरक निषान पर अछि लालटेन।
छओ मासक मौनक बाद राष्ट्रीय जनता दलक अध्यक्ष लालू प्रसाद अपन दलक पदाधिकारी आ कार्यकर्ताक संग बैसक कऽ प्रदेष में सŸाारूढ़ नीतीष सरकारक विरूद्ध आंदोलन पर करबाक घोषणा कएलनि अछि। सŸाारूढ़ जदयू द्वारा राजदक सहयोगी लोक जनषक्ति पार्टी मे सेधमारी कएलाक बाद अपन दलक एकजूट करबाक लेल श्री प्रसाद क सक्रियता सँ प्रदेष राजनीतिक पारा चढ़बाक संकेत भेटि रहल अछि। दरअसल बिहार विधान परिषद् मे लोजपाक अस्तित्व समाप्त होएब आ बिहार विधान सभा मे लोजपाक अस्तित्व पर संकट के देखि लालू प्रसाद अपन कूनबा बचैबाक लेल डैमेज कंट्रोल अभियान प्रारंभ लऽ कएलनि मुदा हुनक एहि अभियान के हुनक विष्वसनीय दूटा सांसद डा0 रघुवंष प्रसाद सिंह आ जगदानंद हवा निकालि देलनि। दूनू सांसद एहि बैसक मे अनुपस्थित रहि ई संकेत देलनि जे दलक भीतर एखन सभ किछु ठीकठाक नहि अछि। जखन कि तेसर सांसद उमाषंकर सिंह एहि बैसक सूचना नहि होएबा बहाना बना दलक नेतृत्व क सोझा खुलल चुनौती देलनि अछि। लोकसभा चुनाव में राजदक खराब प्रदर्षनक बाद दलक कतेको वरिष्ठ नेताक दल छोड़बाक जे सिलसिला प्रारंभ भेल छल जे विधान सभा चुनाव सँ पहिने धरि चलैत रहल आ ई सिलसिला एखनो जारी अछि। हालहि मे लालूक विष्वसनीय बुझल जाए बाला दल महासचिव राम वचन राय आ प्रवक्ता शकील अहमद खानक राजद के छोड़बाक घटना सँ दलके नोकषान भेल अछि। एहि क्रम मे हुनक सहयोगी लोजपाक अस्तित्व पर आएल संकट के देखि स्थिति के भापि लालू प्रसाद अपन कूनबा के बचैबाक लेल अपन दिल्ली मोह के त्यागि बिहारक रूख कएलनि अछि।
श्राजद अध्यक्ष लालू प्रसाद आ लोजपा अध्यक्ष राम विलास पासवानक दिल्ली प्रेम सँ दूनू दलक कार्यकर्ताक उत्साह ठंढा पड़ि गेल छल। एकर असरि विधान परिषद् मे लोजपाक जदयू मे विलयक रूप सोझा आएल। प्रदेष मे राजक कतको कार्यक्रम आ चर्चित फारबिसगंज काण्ड मे राजद सुप्रीमोक निष्क्रियता सँ सरकारक विरूद्ध राजदक हमला कमजोर पड़ल तऽ बियाडा जमीन आवंटन मामिला मे विपक्षक कड़गर रूखक बाद जदयू लोजपा आ झामुमो पर डोरा डालि विपक्षक हमलाबर धार के भोथर बना देलक अछि। राजदक वरिष्ठ नेता सभक मध्य बढ़ैत दूरी सँ दलक संकट गहिर भ्ऽ गेल अछि आ पटना मे भेल बैसक लालू प्रसाद स्वयं संकट मोचकक रूपम े उपस्थित भऽ दलके एकजूट करबाक प्रयास तेज कऽ देलनि अछि। केन्द्र मे मंत्री पदक कुर्सीक जोड़तोड़ मे लागल श्री प्रसाद आ श्री पासवानक स्थिति एखन ‘‘माया मिलि न राम ’’ बाला भऽ गेल अछि। दूनू नेता के कांग्रेस दिल्ली दरबार सँ रास्ता देखा देलक आ इम्हर प्रदेष मे दूनू दलक ऊपर संकटक मेघ घुमि रहल अछि। विधान परिषद् मे बग्ला उजरि गेल अछि तऽ विधानसभा मे जदयूक बिहारि सँ बंग्ला के बचैबाक प्रयास भऽ रहल अछि। दोसर दिस लालू प्रसाद अपन राजनीतिक कौषलक मटिया तेल सँ लालटेन क लौ के तेज करबाक प्रया समे मैदान मे उतरि गेल छथि।
श्राजदक आत्मचिंतन बैसक मे कार्यकर्ताक पैघ उपस्थितिक मध्य कतेको वरिष्ठ नेताक अनुपस्थिति सँ पहिल बेर राजद सुप्रीमो के खुलल चुनौती भेटल अछि। लालू प्रसादक परिवार पहिनहि छिरिया गेल अछि आ आब दल पर छिरियैबाक संकट आबि गेल अछि। लालू प्रसादक एहि सक्रियता सँ संभव अछि जे लालटेनक लौ किछु दिन धरि स्थिर रहए मुदा ई कखन मिझा जाएत से नहि कहल जा सकैत अछि। लालू प्रसाद आ राम विलास पासवानक नव दिल्ली मे कांग्रेस सँ दोस्ती बढ़ैबाक छोड़ मे प्रदेष ये दूनू दलक जड़ि हिलि गेल अछि। दूनू नेता अपन ढजनमनाएल घरके सम्हारऽ मे कतेक सफल भऽ सकताह से तऽ आबऽ बाला मे पता चलत।
---------------------------------------------------
२.जदयूक वार सँ भोथर भेल विपक्षक धार
बिहार विधान सभा मे लोक जनषक्ति पार्टीक अस्तित्व पर संकट बढ़ि गेल अछि। पार्टीक तीनटा सदस्य मे सँ टूटा सदस्य प्रमोद कुमार सिंह आ नौषाद आलम बिहार विधान सभाक अध्यक्ष उदय नारायण चौधरी के चिट्ठी लिखि पार्टीक जदयू मे विलयक सूचना देलनि अछि। हालांकि नौषाद आलम पार्टी अध्यक्ष राम विलास पासवान सँ गपषप कएलाक बाद लोजपा मे अपन आस्था व्यक्त करैत विलयक अपन सूचना आपस लऽ लोजपा केऽ राहत देलनि अछि। विधान सभा अध्यक्ष एखन विदेषक यात्रा पर छथि। तेँ एहि पर एखन धरि कोनो निर्णय नहि भेल अछि मुदा राजनीतिक क्षेत्र मे चलि रहल चर्चाक अनुसार एकर संभावना एखनो बनल अछि जे विधानसभाध्यक्षक आपस अएलाक बाद विधान परिषद जका विधान सभा मे सेहो लोजपा क बंग्ला उजरि सकैत अछि। चर्चा तऽ इहो अछि जे आबऽ बाला समय मे राजदक संकट सेहो बढ़ि सकैत अछि। एकर संकेत सेहो भेटि रहल अछि। पछिला दिन नव दिल्ली मे बाबा रामदेव पर भेल पुलिसिया कार्रवाई पर राजद सुप्रीमो लालू प्रसादक स्टैण्डक विरोध मे राजदक विधान पार्षद नवल किषोर यादवक बयान एहि बाद क संकेत अछि जे दलक भीतर फुलि रहल। विद्रोहक बैलून कखनो फूटि सकैत अछि।
बियाडा जमीन आवंटन मामिला मे विपक्षक एकजूटताक बाद सक्रिय भेल जदयू नेतृत्व विपक्षक हवा निकालबाक जे रणनीति बनौलक ओकर परिणाम तत्काल सोझा आएल अछि। लोजपाक एकटा चक्का पम्चर (विधान परिषद् सँ सफाया) आ दोसर चक्काक हवा (विधानसभा मे संकट) निकलि गेल अछि जे कखनो पम्चर भऽ सकैत अछि तऽ राजदक लालटेन टिमटिमा रहल अछि। जदयूक विपक्षक सर्जरीक अभियान मे ज्यों कांग्रेसक सेहो ऑपरेषन भऽ गेल तऽ कोनो आष्चर्य नहि होएत।
----------------------------------------------------
३.सरकारक राष्ट्रीय विरूद्ध आंदोलन करत राजद
प्रदेष मे राष्ट्रीय जनता दलक अस्तित्व बनाएल रखबाक लेल राजद अपन संगठन के मजगूत करबा अभियान मे लागि गेल अछि गोटेक छओ मासक मौनक बाद अपन चुप्पी तोड़ैत राजद अध्यक्ष लालू प्रसाद नीतीष सरकारक विरूद्ध आंदोलनक कएलनि अछि। राजद एहि क्रम मे लोक नायक जय प्रकाषक जयंतीक अवसर पर 11 अक्टूबर के पटना मार्चक घोषणा कएलक अछि। एहि सँ पहिने 1 सँ 30 सितम्बर धरि सभ जिला आ प्रमंडल मुख्यालय मे कार्यकर्ता सम्मेलन होएत जाहि मे लालू प्रसाद सेहो उपस्थित रहताह। 1 अक्टूबर मास मे पार्टीक कार्यकर्ताक प्रषिक्षण षिविर बोध गया मे आयोजित कएल जाएत आ नवम्बर-दिसम्बर मास मे सभ प्रखण्ड मुख्यालय मे दू दिवसीय कार्यकर्ता षिविर आयोजित करबाक निर्णय सेहो लेल गेल अछि।
----------------------------------------------------
४.डेयरी उद्योग मे रूचि देखौलक इंडियन पोटाष लिमिटड
इंडियन पोटाष लिमिटेड प्रदेष मे डेयरी उद्योग लगैबाक प्रति रूचि देखौलक अछि। कम्पनीक अध्यक्ष गोविंद नैयर मुख्यमंत्री नीतीष कुमार सँ भेट कऽ कम्पनी भावी योजना जनतब देलनि। श्री नैयर मुख्यमंत्री भेटक क्रम मे मुजफ्फरपुरक मोतीपुर चीनी मिलक पुर्न संरचना आ विस्तार क जनतब दैत जनौलनि जे एहि मिल मे बिजलीक सह उत्पादन आ बाटलिंगक संग डिस्टलरी प्लांट लगाओल जाएत। एहि पर 350 करोड़ टाकाक निवेष होएत। कम्पनी मुजफ्फरपुर मे अपन कारखानाक एकटा ईकाई केऽ सेहो पुनर्जीवित कएलक अछि जतए प्रतिदिन सय टन सिंगल सुपर फास्पेटक उत्पादन कएल जा रहल अछि। श्री नैयर भेटक दरमियान बिहार मे कम्पनीक डेयरी उद्योग लगैबाक प्रति सेहो रूचि देखौलनि।
--------------------------------------
बिपिन झा
[एहि लेख केर लेखक बिपिन कुमार झा (Senior Research Fellow), IIT मुम्बई मे संगणकीय भाषाविज्ञान (संस्कृत) क्षेत्र मे शोध (Ph. D.) कय रहल छथि। मैथिली वर्डनेट समाजहितार्थ वैयक्तिक रूप सँ शुरू कयल गेल एकटा कार्य छन्हि जाहि मे समस्त मैथिलीप्रेमी केर सहयोग अपेक्षित अछि। प्रस्तुत लेख केर उद्देश्य अछि एक जनवरी २०१० अंक मे चर्चा कयल गेल मैथिली शब्द तन्त्र केर दिशा मे की प्रगति भेल एकर जानकारी देब आओर एहि कार्य के कोना आगू बढायल जाय एहि सन्दर्भ मेचर्चा करब।]
Maithili Word net: - आवश्यकता, कार्यान्वयन आओर तद्गत समस्याक समीक्षा।
मैथिली वर्डनेट बनेबाक उद्देश्य अछि एकटा एहेन Lexical Database तैयार करब जे चयनित मैथिली भाषा केर शब्द के अर्थ, आण्टोलोजी (हैरार्की), एहि संग समस्त (चयनित) भारतीय भाषा मे ओहि शब्दक अर्थ, पर्यायपदगण आदि सहजता सँऽ उपलब्ध करा सकय।
प्रश्न उठत एहि सँऽ लाभ की होयत? एहि सन्दर्भ कें विविध दृष्टि सँऽ देखल जा सकैत अछि –
१. जनसामान्य मैथिलीप्रेमी हेतु
२. संगणकीय भाषाविज्ञान हेतु
समस्त मैथिल प्रेमी एहि स्वतन्त्र साफ्टवेयर/विकसित टूल द्वारा मैथिली के कोनो शब्द के अर्थ संगहि ओकर विविध भाषा मे अर्थ ओकर आण्टोलोजी, विविध भाषा मे ओकर अर्थ विविधता आओर पर्यायपदसमूह सहजता सँऽ देखबा मे समर्थ हेताह।
संगणकीय भाषाविज्ञान हेतु ई विशेष उपादेय होयत कियाक तऽ मैथिली आ अन्य भारतीय भाषाक पारस्परिक यान्त्रिक अनुवाद मे ई सहयोग करत।
उक्त तीन बिन्दु पर चर्चा करबाक अनन्तर अखनि धरि जे किछु उपलब्ध श्रोत अछि ओकर समीक्षा करब उचित होयत-
१. कल्याणी कोश
२. विविध शोधपत्र/लेख
३. विदेहक आनलाइन शब्दकोश
४. विविध अन्तर्जाल, विशेष कर संस्कृत वर्डनेट
कल्याणी कोश केर उपलब्धता स्क्राइब पर नागेशजी केर सहयोग सँऽ भेटल। ई कोश एकटा मानक ग्रन्थ अछि। यद्यपि एहि शब्दकोश के अपन सीमा छैक, ई शब्दतन्त्र बनेबाक मार्ग मे विशेष उपादेय अछि।
विविध शोधपत्र गूगल आ आदरणीय श्री सदन झा द्वारा (एशियाटिक के किछु अंश pdf मे) प्राप्त भेल जे चिन्तन के नवीन दिशा देलक।
विदेह मैथिली शब्दकोश केर दिशा मे नीक कार्य अछि मुदा एकर अपन उद्देश्य आ सीमा छैक। ई सेहो एहि कार्य हेतु उपादेय अछि।
विविध अन्तर्जाल एहि कार्य के गति प्रदान केलक संगहि प्रस्तुतीकरण के दिशा देलक।
अखनिधरि की काज कयल गेल-
सम्प्रति डाटा संकलन केर कार्य चलि रहल अछि। संगहि तत्समकोश के प्रारूप आ अपन Ph. D. कार्य के अनुरूप मैथिली शब्दबन्ध/शब्दतन्त्र के संरचना केर प्रारूप बनाओल जा रहल अछि।
पाठक सँऽ सहयोगक अपेक्षा-
एहि तथ्य सँऽ अपने सभ परिचित होयब जे मैथिली केर क्षेत्र विविधता केर संग उच्चारण (टोन) विविधता विद्यमान अछि। एहि संग अहू तथ्य सँ परिचित होयब जे कारण जे हो एतय (मैथिली भाषी केर मध्य) दू प्रकारक पूर्वाग्रह विद्यमान अछि- पहिल मैथिली बजनाइ पिछडापन के प्रतीक अछि अस्तु बच्चा सभ के तथाकथित पिछडापन सँऽ बचबैत छथि। दोसर मैथिली के उत्थान केर हेतु योगदान करबाक क्रम मे ई बिसरि जाइ छथि जे भाषा केर अन्तर्सम्बन्ध बहुत महत्त्वपूर्ण होइत अछि कोनो भाषा कोनो अन्य भाषा के अहित नहिं करैत छैक।
एतय सभ सँऽ निवेदन जे उक्त दुनू पूर्वाग्रह सँऽ ऊपर उठि मैथिली के वास्तविक रूप मे अन्तर्जाल पर उपादेय बना एहि भाषा के सहज बनाबी आ एकर क्षेत्र के बृहत् करी न कि एकर क्षेत्र मे संकुचन आनी।
यदि अपने मैथिली वर्डनेट सन्दर्भ मे कोनो सुझाव/श्रोतकेर जानकारी/ अथवा कोनो टिप्पणी दिअ चाहैत छी तऽ kumarvipin.jha@gmail.com पर मेल करू अथवा +9757413505 पर काल करू, ताकि मैथिली वर्डनेट निर्विघ्न एवं परिष्कृत रूप मे यथाशीघ्र लोकार्पित भय सकय।
परिशिष्ट
इष्ट>संज्ञा
1. ऐसे कर्म जो धर्म से संबंधित हों
§ सामाजिक कार्य (Social) ( SCL उदाहरण:- विवाह,यज्ञ,तर्पण इत्यादि )
§ कार्य (Action) ( ACT उदाहरण:- दौड़,पढ़ाई,चिंतन इत्यादि )
§ अमूर्त (Abstract) ( ABS उदाहरण:- मन,हवा,गुण इत्यादि )
§ निर्जीव (Inanimate) ( INANI उदाहरण:- पुस्तक,घर,धूप इत्यादि )
§ संज्ञा (Noun) ( N उदाहरण :- गाय,दूध,मिठाई इत्यादि )
2. वह जो सब बातों मे सहायक और शुभचिन्तक हो
§ संज्ञा (Noun) ( N उदाहरण :- गाय,दूध,मिठाई इत्यादि )
3. एक पौधा जिसके बीजों से तेल निकाला जाता है
§ वनस्पति (Flora) ( FLORA उदाहरण:- शैवाल,लता,वृक्ष इत्यादि )
§ सजीव (Animate) ( ANIMT उदाहरण:- मानव,जानवर,वृक्ष इत्यादि )
§ संज्ञा (Noun) ( N उदाहरण :- गाय,दूध,मिठाई इत्यादि )
4. वह विचार जिसे पूरा करने के लिए कोई काम किया जाए
§ अमूर्त (Abstract) ( ABS उदाहरण:- मन,हवा,गुण इत्यादि )
§ निर्जीव (Inanimate) ( INANI उदाहरण:- पुस्तक,घर,धूप इत्यादि )
§ संज्ञा (Noun) ( N उदाहरण :- गाय,दूध,मिठाई इत्यादि )
5. वह देवता जिसकी पूजा किसी कुल मे परंपरा से होती आई हो
§ पौराणिक जीव (Mythological Character) ( MYTHCHR उदाहरण:- बकासुर,पांडु,द्रौपदी इत्यादि )
§ जन्तु (Fauna) ( FAUNA उदाहरण:- गाय,मानव,सर्प इत्यादि )
§ सजीव (Animate) ( ANIMT उदाहरण:- मानव,जानवर,वृक्ष इत्यादि )
§ संज्ञा (Noun) ( N उदाहरण :- गाय,दूध,मिठाई इत्यादि )
6. ढला हुआ मिट्टी का विशेषकर चौकोर लम्बा टुकड़ा जिसे जोड़कर दीवार बनाई जाती है
§ मानवकृति (Artifact) ( ARTFCT उदाहरण:- पुस्तक,कुर्सी,नाव इत्यादि )
§ वस्तु (Object) ( OBJCT उदाहरण:- पुस्तक,छाता,पत्थर इत्यादि )
§ निर्जीव (Inanimate) ( INANI उदाहरण:- पुस्तक,घर,धूप इत्यादि )
§ संज्ञा (Noun) ( N उदाहरण :- गाय,दूध,मिठाई इत्यादि )
विशेषण
1. जिसकी इच्छा की गई हो
§ संबंधसूचक (Relational) ( REL उदाहरण :- चचेरा, मौसेरा, बनारसी इत्यादि )
§ विशेषण (Adjective) ( ADJ उदाहरण:- सुंदर,लिखित,अमर इत्यादि )
2. बहुत निकट का या बहुत करीबी
§ अवस्थासूचक (Stative) ( STE उदाहरण :- सूखा, तर, जवान इत्यादि )
§ विवरणात्मक (Descriptive) ( DES उदाहरण :- लाल, पाँच, सुंदर इत्यादि )
§ विशेषण (Adjective) ( ADJ उदाहरण:- सुंदर,लिखित,अमर इत्यादि )


text:
दिवाली सं एक दिन पहिने राहुल के ई कि फुरैलन्हि जे ओ मुम्बई पहुंचतहि बस मे हो -हल्ला करय लगलाह. ओना टीवी पर ओहि दृश्य के देखल जाय त साफ बुझाएत अछि जे ओ ककरो मारि नहिं रहल छथिन्ह. ओ किनको मारबो नहिं करलखिन्ह. सिर्फ राज ठाकरे... महाराष्ट्र सरकार के मंत्री सं बात करय लेल मोबाअल फोन मांगैत छलखिन्ह. इशारा कs फोन मांगैत छलाह. राज ठाकरे के राजनीति सं दुखी राहुल राज अपन विरोध प्रदर्शित करय छलाह. मुदा पुलिस हुनका समझाबय के जगह मारि गिरएलक. जेना कोनो बड़का आतंकवादी होए. अगर ओ आंतकवादी रहताह त ओतेक देर बेर-बेर इशारा कs फोन केर मांग नहिं करतथिन्ह. गोली चला कतेक के मारि देले रहतथिन्ह. राहुल "राज" यूपी- बिहार आओर मराठी मानुस के राजनीति मे चलि गेलाह. महाराष्ट्र पुलिस राहुल के मारबो करलक त आगा सं नहिं दोसर तरफ सं... गोली मारला केर बाद घिचैत लs ता स्ट्रैचर पर पटकि देलक. इहे महाराष्ट्र... मुम्बई पुलिस पिछला हफ्ता जखन राज समर्थक करोड़ों रुपया के सम्पत्ति बर्बाद कs देलक... कतेक बस मे आगि लगौलक... कतेक बिहारी के पिटलक... किछ नहिं करलक. ओहि टाइम मुम्बई पुलिस जमीन पर डंडा पीट लोक के भगाबैत छल... एहि मे दन सं गोली मारि देलक. आओर राज्य के गृह मंत्री पाटिल केर बयान नय देखिऔ कहय छथिन्ह गोली के जवाब गोली सं देल जाएत. दु दिन पहिने कि हिनकर मुंह मे कि अल्हुआ ठुसल छलन्हि जे ओतेक हंगामा भेले पर चुपचाप घर मे घुसल छलाह. राज मामला पर सांप सुंघि गेल छलन्हि आब टर-टर करैत छथिन्ह.
एहि मामला पर चाहे ओ शिवराज पाटिल होय आ आऱआऱ पाटिल दुनु के सेहो हाल छनि. आओर एनसीपी के शरद पवार के नहि देखिऔ... कृषि मंत्रालय छोड़ि क्रिकेट मे राजनीति खेल रहल छथिन्ह. दुनु एकदम चौपट... एकटा गृहमंत्रालय के भट्टा बएठैने छथिन्ह दोसर कृषि मंत्रालय के. विदेश सं करोड़ो रुपया के सड़ल गेहुं मंगाबैत छथि. खैर अखन एकर जिक्र करय के समय नहिं अछि. मुदा जहि तरहे राहुल राज के पुलिस मारि गिरौलक ओ सरासर मानवाधिकार के मामला अछि. भ सकैत अछि राहुल बिहारी छात्र लोकनि के बीच हीरो बनय के मन सं हवा मे रिवाल्वर लहरैले होताह. ओ विरोध कs एहि मुद्दा पर लोक के ध्यान खिंचय चाहैत होथिन्ह मुदा कनिक गलती के लेल आई ओ हमरा बीच नहिं छथि. हिनकर परिवार के हाल अहां समझि सकय छी.


text:
मिथिला सं अछि मदनी...
दिल्ली मे गिरफ्तार आतंकवादी उमर मदनी के बारे मे खुलासा भेल अछि कि ओ अपन मिथिला सं अछि. मदनी मधुबनी जिला के बासोपट्टी प्रखंड सं अछि. गाम भेल बलकटवा. मीडिया मे जखने ई खुलासा भेल कि मदनी मधुबनी के बासोपट्टी सं अछि. मीडिया सं जुड़ल लोक सभ के मदनी के गाम से जमावड़ा होए लागल. ओना गाम के लोक मदनी के बारे मे किछ बताबय सं बचि रहल छथिन्ह. मदनी के गाम के असल नाम मोहम्मद उमेर अछि. गाम मे मदनी के मां शायरा खातून एकसरे रहय छथीह. मदनी के पिता मो. शम्सुल हक नेपाल के सप्तरी जिला मे मदरसा चलाबैत अछि. मदनी के चारिटा भाई ओआर अछि. मो. जोहैर... मो. उजैर... मो. जुबैर आओर मो. नुमैर. नुमैर के छोड़ि सभ के नाम गाम के वोटर लिस्ट मे अछि. मो. जोहैर के बारे मे कहल जा रहल अछि जे ओ दिल्ली मे अरबी भाषा के प्रोफेसर छथिन्ह. एकटा भाई अरब मे रहैत अछि. सभ भाई बाहरे रहय छथि आओर बीच-बीच मे मां सं मिलय लैल आबैत रहय छथि.
अहां के ई जानि के अचरज होएत जे बासोपट्टी के एकटा आओर आरोपी अछि मो. कमाल. मो. कमाल सेहो मुम्बई विस्फोट के आरोपी अछि. कमाल फिलहाल जेल मे अछि. कहल जाएत अछि जे मदनी मधुबनी के कइटा लोक के आतंकी प्रशिक्षण द चुकल अछि. आओर मिथिला सं जुड़ल लोक के लश्कर सं जोड़य लेल... भर्ती करय लेल पाई के इंतजाम सेहो करैत छल. खबर त सेहो छै जे मदनी के तार नेपाल सं सेहो जुड़ल अछि. मदनी फिलहाल पुलिस रिमांड मे अछि. मुदा मिथिला के लोक सभ के गंभीरता सं एहि बारे मे विचार करय पड़तन्हि. बीच-बीच मे खुफिया रिपोर्ट सेहो छपैत रहैत अछि जे नेपाल सं जुड़ल इलाका मे आईएसआई के गतिविधि बढ़ल अछि. आतंकी बिहार के सीमावर्ती इलाका के भोला-भाला...मासूम लोक के अपन निशाना बना रहल अछि.
जाति...धर्म...बिरादरी...नौकरी के नाम पर... पाई देबय के नाम पर अपना संग जोड़ि रहल अछि... बहका रहल अछि. सरकार के एहि दिशा मे ध्यान देबय के जरूरत अछि नहिं त जम्मू-कश्मीर... असम जकां बिहार के हाल सेहो खराब भ सकैत अछि. नक्सल एकटा बड़का समस्या त अछिए. बॉर्डर इलाका मे गरीबी सेहो बड़ अछि. बाढि सं हर साल परेशान रहैत छथि लोक सभ. रोजगार के कोनो ठोस उपाय नहिं. केहुना कs गुजारा होएत अछि. पेट भरय लेल पंजाब...हरियाणा... असम... दिल्ली...मुम्बई के रास्ता देखय छथिन्ह. मुदा सभ ठाम दुतकारल जाएत छथि. एहन मे लोक त खाली पेट कोनो आतंकी संगठन के सॉफ्ट टारगेट बनिए सकैत अछि. अहांक कि कहबाक अछि ? एकरा सं बचय के कि उपाय अछि ?
Subscribe to: Post Comments (Atom)


text:
बताओल जे रहल अछिकि गामक किछु लोग भोरे भोर अप्पन घर सँ कुछ खेत दिस जायत रहथिन कि एकाएक हुनका सभक नजैर कटल माथ पर पड़ल। लोग सभ नजदीक सँ देखलक तेँ पता चलल कि कउनु नवजातक माथ अछि। आनन-फानन मे लोग सभ ऐहिक सुचना स्थानीय थाना केँ देलक। सूचना भेटते पुलिस तुरंत घटनास्थल पर पहुँचल। जाहिक बाद पुलिस नवजातक माथ अप्पन कब्ज़ा मे लैत पोस्टमॉर्टम लेल सदर अस्पताल भेज देलक। जता डॉक्टर सभ फोरेंसिक जांच लेल भागलपुर भेज देलक।
मुफ्फसिल थाना प्रभारी अरविन्द कुमार कहलनि कि नवजातक माथ देखला सँ पता नहि चैल रहल अछि कि माथ लड़का के अछि वा लड़की के। अपने क' बता दी कि दस दिनक भीतर एहि इलाका मे नवजातक कटल माथ भेटबाक ई दोसर घटना अछि।


text:
मैथिलीक बहुचर्चित फ़िल्म” ससता जीनगी महग सेनुर”क संटुआ के के बिसरत ? अपन सहज आ स्वाभाविक अभिनय कला, आ संवाद बाजय के अदभुत शैली के कारण समस्त मैथिल दर्शकके हृद्यमें नीक स्थान बनाबय बला आर सबके चहेता कलाकार छैथ रोमी (प्रदीप) ”संटुआ” ठाकुर। मूलत: दरभंगा जिलाक नेहरा के रहनिहार रोमी ठाकुरक प्रारंभिक शिक्षा केर उपरांत मुम्बई चलि अयला आर अभिनय के क्षेत्र में अपन भाग़्य अजमाबक लेल संघर्ष करय लगलैथ। आशा चन्द्रा फ़िल्म इंस्टिच्यूट , मुम्बई सं एक्टिंगक कोर्स केने छैथ। मुदा किछु नीजी कारणवश रोमी जी मुम्बई छोड़ि देलैथि। रोमी जी इंडियन मोशन पिक्चर्स प्रोड्यूसर एशोसियेशन (IMPPA) केर पूर्व सदस्य रहि चुकल छैथ।
अभिनय के क्षेत्र में कैरियरक प्रारंभ केना भेल पूछला पर रोमी जी बतौलनि कि मुरलीधरक निर्देशन में बनय जा रहल फ़िल्म” ससता जीनगी महग सेनुर”क शूटिंग नेहरा गाममें निर्धारित छल। मुरलीधर जी किछु कलाकारक कमीके देखैत स्थानीय कलाकार के लेबय चाहैत छलैथ। रोमीजीक व्यक्तित्व, भाषा शैली आदि निर्देशक मुरलीधरजीके बड्ड पसीन पड़लनि आर रोमी जीके दोसर मुख्य अभिनेता “संटूआ”क भूमिका द देलखिन। परिणाम ई भेल कि फ़िल्म केर उपकथानक में चारि चांद लाग़ि गेल। फ़िल्म में अपन नीक अभिनय सं सबके प्रभावित केलनि अछि।
रोमीजीक दोसर फ़िल्म “पिया संग प्रीत कोना हम करबै” आयल छल। अहू फ़िल्ममें रोमीजीक भूमिका मोटा-मोटी काबिले तारीफ़ अछि। कराटे में प्रशिक्षित रोमी जी एकटा अप्पन प्रोडक्शन हाउस खोलय के इच्छुक छैथ आर कहलनि कि वो जल्दिये मां भगवती के चमत्कार सं संबंधित सत्य घटना पर आधारित एकटा मैथिली फ़िल्म बनौता। आशा करैत छि कि हम सब ‘संटूआ” के एकटा आरो कोनो नीक अवतार में देखब।– भास्कर झा


text:
मैथिली कविताक रस मे सराबोर फेसबुकिया जनमानस – साभार वरेण्य कवि उदयचन्द्र झा ‘विनोद’
साहित्य
मैथिलि कविता रस धारा मे सराबोर होयबाक अचूक अवसर फेसबुक पर सेहो भेटि रहल अछि। वरेण्य कवि उदयचन्द्र झा ‘विनोद’ नित्य भोरे अपन सुन्दर कविता फेसबुक सँ पोस्ट करैत छथि जाहि पर पाठक सब लुधकल अपन प्रतिक्रिया रखैत अछि। एकटा जीवन्त कवि सम्मेलन देखबाक अवसर साहित्य मे रुचि रखनिहार अपार जनसमूह केँ भेटैत अछि। आइ मैथिली जिन्दाबाद केर पाठक लेल सेहो किछु अनमोल रचना साभार श्री उदयचन्द्र झा ‘विनोद’ केर फेसबुक वाल सँ संकलित कय एतय राखि रहलहुँ अछि। आशा व विश्वास अछि जे अपनो लोकनि खूब लाभान्वित होयब।
१.
हमरा एखनो नीक लगैए गामे मे
सब सँ पैघ मिठाइ भेटैए आमे मे
ओ पाकडि ओ पोखरि ओ साबुजदाना
ओ छाहरि ओ स्नान बोल ओ सुफियाना
कनियों माथ दुखयला पर ओ जिग्यासा
ओ सम्बन्धक सम्बोधन मधुरिम भाषा
विद्यापति चौकक संध्या बड घीचैए
काशी सँ रहिका आग्रह मे जीतैए
अहाँ कहब जे की बाजैए ई बुडिबक
की करबै सबदिना हम एहने अहमक
महल छोडि सूगर खोभार दिस दौडैए
एखनो मटकूरी मे दही पौरैए
नोकरी मे सेहो बरमहल गाम रही
गामक कारण पटना मे बदनाम रही
भाइ राजमोहन जी बड कौचर्य करथि
भीमनाथ जी हमर लाथ बेपर्द करथि
गामे बल पर हम एखनहु किछु काजक छी
पुरखा के अछि कर्ज, बात ई बाजक छी
यदि किछु काजक लेखन,सभटा हुनके थीक
अपन न किछु अछि, गछबा मे अछि लाज कथीक
आँगुर पकडि चलौलनि,बैसि पढौलनि ओ
पढबा लै सामग्री सभटा देलनि ओ
हुनके पढि पढि नकल करी, हम लेखक छी
कविता थीक पूर्वजक, हम उदघोषक छी
कुलानन्द जी ठीक कहथि, हम गामे छी
पटना मे रहनहु लागय हम ठामे छी
कलकत्ता दिल्ली सब ठाम गमारू हम
पहिरी पैन्ट ,समस्या कोना सम्हारू हम
एखनहु हम धोतीबाला पंडित जी छी
पूजा भने न करी, पाठ त करिते छी
सीर गोसाउनिक गोड लागि, प्रस्थान करी
तनी जगह पर झुकी श्रेष्ठ सम्मान करी
२.
मिथिला उजडैए इराक अफगानिस्तान जकाँ
सत्य कहै छी गाम न लागय कनियों गाम जकाँ
घरे घर देखबै जे ताला लागल छै
घर ओगरै छै बुढिया, कोनो अभागल छै
लीलू गेला इलाज कराबय लै दिल्ली
लाल कका के घर मे लागल छनि किल्ली
गाम केर स्कूल लगै छै ब्रह्मस्थान जकाँ।
एमबीए करबा लै गेलै हरियाणा
मुल्की गेलै मजूर पडा क लुधियाना
दिल्ली मे दर्जनो घर एहि गामक छै
गाम बुझू त आब गाम बस नामक छै
ठीके गामक लोक लगै मारल गुलफाम जकाँ।
बिजली सेहो बेठेकान, स्टाफे नहि
जानू भेल खराब, केओ माय बापे नहि
लोक चौक पर भेटत, सुन्न दलान सभक
सुनबै नहि सोहर समदाओन आब गामक
गामक कहबैका सभ लागथि बौक अकान जकाँ।
लोक भेटत किछु मुखिया के पामोजी मे
खाता आ खतियान गेलै सब तौजी मे
चेन्नैबाली भौजी परुकाँ आयल छली
देखनुक मुल्की वस्तु शहर सँ लायल छली
सडक कात के घर सब लागै शुद्ध दोकान जकाँ।
क्यो नहि रहतै गाम,सभ चलि जयतै औ
एहिठाँ रहतै त बाबू की खयतै औ
पढतै कतय ,इलाज भला कोना हेतै
अपटी खेत बिलटि रहनाहर मरि जेतै
रजधानी सँ हुकुम चलै व्याधा के वाण जकाँ।
सुनै छियै विकास भ रहलै
ककर विकास गाम के रहलै
खेती मे से लसि नहि रहलै
रहबा जोगर गाम नहि रहलै
मालिक केर अहाता लागै कब्रिस्तान जकाँ।
३.
लाज नेता के भने नहि, लोक किन्तु लजा रहल अछि
धार अछि उमतायल देखू नाह भासल जा रहल अछि
शीर्ष नेता सभक मुँह सँ, अबै जे दुर्गंध सदिखन
तकर कारण आत्मा भारतक मारल जा रहल अछि
शासकक उद्दंडता के चाप, बिसरल छल अतीतक
जिबै छल सभ लोक बिसरल, वेदना आ दुख व्यतीतक
शान्त वातावरण शीतल भारतक मानस पटल पर
घाव इतिहासक जगा क, लोक के सनका रहल अछि
कोन यत्ने गढल पुरखा, लोकतंत्रक भव्य प्रतिमा
कोना लडला, कते लडला, केहन उज्ज्वल हुनक महिमा
देलनि छाती तानि, वन्दे मातरम कहि प्राण देलनि
बिसरि ओहि मार्तंड के, खद्योत के चमका रहल अछि
भारतक परिचय कहू, बिनु बुद्ध के की पूर्ण होयत
कालिदासक देश की, बिनु गालिवक सम्पूर्ण होयत
वेद पर यदि गर्व अछि, गुरु नानको पर गर्व चाही
कथ्य सभहक एक छैक, कथानको मर्मग्य चाही
भेला तुलसीदास पुछियनु, ओ कवीरक नाम लै छथि
हम कहै छी सूर त ओ, मीर केर नजीर दै छथि
सुब्रमण्यम भारती के बिसरि केहन देश हेतै
बिना विद्यापति रवीन्द्रक, कोना सभ्य प्रदेश हेतै
समस्या मुल्की पडल छै, तकर नहि क्यो करै चर्चा
युवा जे बेकार कोटिक कोटि, नहि ककरो बेगरता
एक दोसर के कहै छै देशद्रोही धर्मद्रोही
भुख्खरक छै झुंड सगरे, आरती करबा रहल अछि
अंतरिक्षक यात्रा पर जा रहल अछि आइ मानव
करत की उपकार बाजू अतीतक महिमा वखानब
एकताक अभाव मे आगाँ बढब की हैत संभव
वैमनस्यक पाठ शाखा लगा क पढबा रहल अछि
ठकैए फुसिए बजैए, भोट चाही आर नहि किछु
स्वाद खूनक, सनक तकरे, चाट तकरे, आर नहि किछु
जीत ककरो हो, मुदा छै पराजय लोकक सुनिश्चित
तंत्र तोडय राति दिन, सत्ता विपक्ष केओ न विचलित
४.
जीवन जहिना शतरंगी छै
मृत्युक सेहो बड प्रकार छै
एहनो मृत्यु आओत देखबा मे
लागत नहि जे सरोकार छै
कोनो लागि सम्बन्ध न रक्तक
फूसिक लोक पसारय माया
पूजी रहनहि पता चलै छै
के संतति सम्बन्धी जाया।
एक मृत्यु काल्हियो देखल
सोदर पर्यन्त पकडने आयल
मृत्युक कर्मकांड के कारण
ओ समाज द्वारा पकडायल
सगर राति कछमछ ओछाओन पर
सोची हम जे नीक भेलैए
के देखितै, सेवा के करितै
मरि गेलै से ठीक भेलैए।
एक मृत्यु पर गद्दी भेटै
एक मृत्यु सँ मुक्ति भेटै छै
एहनो मृत्यु देखब रहरहाँ
फूट करै के युक्ति भेटै छै
एक मृत्यु पर मारि होइत छै
एक मृत्यु धसि जाइछ धरती
एक मृत्यु पर जाइछ उडाहल
घर घडारी गाछी परती।
सिंउथ उजडनहु नहि कानै छै
तेहनो मृत्यु हम देखने छी
बापक मुइने बेटा नाचै
देखि दृश्य माथा धुनने छी
छुटने प्राण त्राण भेटै छै
दर देयाद सखा सम्बन्धी
मोन लगा परबोधल जाइछ
बान्हल बडद खुटेसल नन्दी।
मरब बेर पर बड आवश्यक
भेल विलम्ब विपत्तिक शंका
रावण मुइने मुक्त होइत छै
पोसल नगर स्वर्ण के लंका
जहिना जीवन कटगर होइ छै
धरगर मृत्युक सेहो अपेक्षा
सभ के फेल करक छै एहि मे
मृत्यु जीवनक तेहन परीक्षा।


text:
नई दिल्ली। बिहार मे नौकरी क बाट जोहि रहल प्रशिक्षित शिक्षक लेल खुशखबरी अछि। सुप्रीम कोर्ट बिहार सरकार कए 31 अगस्त तक प्रशिक्षित शिक्षक क सबटा 34540 पद कए भरबाक आदेश देलक अछि। न्यायमूर्ति अल्तमश कबीर आ न्यायमूर्ति एचएल दत्तू क पीठ इ आदेश प्रशिक्षित शिक्षक उिस स दाखिल अवमानना याचिका पर सुनवाई क दौरान जारी केलक। एहि भर्ती लेल वर्ष 2006 तक प्रशिक्षण पूरा करनिहार लोक आवेदन क सकैत अछि। प्रशिक्षित शिक्षक मे फिजिकल ट्रेंड शिक्षक कए सेहो शामिल कैल जाएत। कोर्ट कहलक जे भर्ती वरिष्ठता क आधार पर कैल जाएत। बिहार सरकार क वकील मनीष कुमार अनुरोध केलथि जे भर्ती मे राज्य क आरक्षण नीति लागू करबाक अनुमति देल जाए, मुदा प्रतिपक्षिय कए एहि पर आपत्ति छल। हुनक कहब छल जे सबटा 34,540 पद पर भर्ती कैल जाए आ एहि मे स आरक्षित कोटा क जे पद खाली रहत ओकरा सामान्य वर्ग स भरल जाए। कोर्ट दूनू पक्ष क गप स्वीकार करैत कहलक जे भर्ती मे राज्य क आरक्षण नीति सेहो लागू होएत मुदा आरक्षित पद क रिक्त रहि गेला पर ओकरा सामान्य वर्ग क उम्मीदवार स भरल जाएत। एहि मामला पर कोर्ट आठ सितंबर कए फेर सुनवाई करत।
ज्ञात हुए जे बिहार मे प्रशिक्षित शिक्षक क भर्ती क इ विवाद पुरान अछि। वर्ष 2003 मे राज्य सरकार 34,540 पद पर शिक्षक क भर्ती क विज्ञापन निकालने छल। एहि विज्ञापन मे प्रशिक्षित आ गैर प्रशिक्षित दूनू प्रकारक शिक्षक क भर्ती क आवेदन मांगल गेल छल। भर्ती प्रक्रिया कए पटना हाईकोर्ट मे चुनौती देल गेल आ पटना हाईकोर्ट भर्ती नियम कए गलत ठहरा देलक संगहि विज्ञापन आ प्रक्रिया निरस्त क देने छल।
बाद मे सुप्रीमकोर्ट राज्य सरकार कए रिक्त पद पर प्रशिक्षित शिक्षक क भर्ती क आदेश देलक। सुप्रीमकोर्ट क आदेश क बावजूद जखन राज्य सरकार भर्ती नहि केलक, त आवेदन करनिहार राज्य सरकार क खिलाफ सुप्रीमकोर्ट मे अवमानना याचिका दाखिल क आदेश पर अमल क मांग केलथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
बिहार सरकार कए झटका, हाइस्कूल मे प्रशिक्षित शिक्षक क भर्ती क आदेश
नई दिल्ली। बिहार मे नौकरी क बाट जोहि रहल प्रशिक्षित शिक्षक लेल खुशखबरी अछि। सुप्रीम कोर्ट बिहार सरकार कए 31 अगस्त तक प्रशिक्षित शिक्षक क सबटा 34540 पद कए भरबाक आदेश देलक अछि। न्यायमूर्ति अल्तमश कबीर आ न्यायमूर्ति एचएल दत्तू क पीठ इ आदेश प्रशिक्षित शिक्षक उिस स दाखिल अवमानना याचिका पर सुनवाई क दौरान जारी केलक। एहि भर्ती लेल वर्ष 2006 तक प्रशिक्षण पूरा करनिहार लोक आवेदन क सकैत अछि। प्रशिक्षित शिक्षक मे फिजिकल ट्रेंड शिक्षक कए सेहो शामिल कैल जाएत। कोर्ट कहलक जे भर्ती वरिष्ठता क आधार पर कैल जाएत। बिहार सरकार क वकील मनीष कुमार अनुरोध केलथि जे भर्ती मे राज्य क आरक्षण नीति लागू करबाक अनुमति देल जाए, मुदा प्रतिपक्षिय कए एहि पर आपत्ति छल। हुनक कहब छल जे सबटा 34,540 पद पर भर्ती कैल जाए आ एहि मे स आरक्षित कोटा क जे पद खाली रहत ओकरा सामान्य वर्ग स भरल जाए। कोर्ट दूनू पक्ष क गप स्वीकार करैत कहलक जे भर्ती मे राज्य क आरक्षण नीति सेहो लागू होएत मुदा आरक्षित पद क रिक्त रहि गेला पर ओकरा सामान्य वर्ग क उम्मीदवार स भरल जाएत। एहि मामला पर कोर्ट आठ सितंबर कए फेर सुनवाई करत।


text:
पटना स समदिया अनन्त क खास रिपोर्ट
पटना। तसवीर सब किछु कहि दैत अछि। बीपीएससी घोटाला स जुड़ल लोक लग केतबा संपत्ति अछि, इ पता करब त संबंधित जांच एजेंसी क काज अछि। मुदा ओकर अंदाजा हुनकर घर-द्वार देखि कए लगाउल जा सकैत अछि। बीपीएससी कए कमाई क जरिया बना जेल तक क यात्रा करनिहार आरोपित पदाधिकारी आ कर्मचारी क लग मे महज रहबा योग्य मकान नहि अपितु आलिशान बंगला छैन। बोरिंग कैनाल रोड क अलखराज अपार्टमेंट स आयोग क प्रोग्राम एनालिस्ट भानुप्रताप कए निगरानी अन्वेषण ब्यूरो हिरासत मे लेने छल। कहल जाइत अछि जे शहरक इ नीक अपार्टमेंट मे स एकटा अछि आ प्रताप एहि मे दूटा पलैट कए इच्छानुरूप एक फ्लैट बना कए रहैत छलाह। हिनकर फ्लैट मे आधुनिक चकाचौंधक सबटा वस्तु मौजूद अछि। हिनकर बाड़ी
-झाड़ी सेहो काफी नीक अछि। रंगीन फव्वाड़ा आ पाथरक गलियारा देखबा लेल पड़ोसी सेहो ताक-झांक करबा स अपना कए नहि रोकि पबैत छथि।
एहिना अनिसाबाद क हरनीचक मुहल्ला मे रहैत छथि तेजेश्वर प्रसाद सिंह । स्थानीय लोक हिनका नौकरी देनिहार बाबा क नाम स जनैत अछि। मकान क बाउडी कए देखिकए लगैत अछि जे उक्त जमीन क पलौट 6-7 क_ा स कम नहि। दाम भेल करोड़ मे। एहि मकान क संग लगभग 7-8 कटठा क एकटन अलग स जमीन सेहो अछि।
तहिना आयोग क सदस्य सह उपसचिव सैयद मासूम अली क मकान सेहो काफी नीक अछि। अनिसाबाद क लग मे अलीनगर कॉलोनी मे स्थित हिनकर इ बंगला अछि। बंगला देखला स लगैत अछि जे इ लगभग ढ़ाई कटठा मे बनल अछि।
मुख्य पृष्ठ समाचार केहन-केहन घर मे रहैत छथि आयोगक अधिकारी


text:
दिल्ली। 15 दिसम्बर। भलहिं गुजरात आओर हिमाचल विधानसभा चुनाव के एग्जिट पोल्स कांग्रेस केँ लेल नीक खबैर नहि द' रहल अछि, मुदा 16 दिसम्बर क' होमै बला राहुल गांधी केँ ताजपोशी पर ऐहिक कोनो असर नहि पड़त। कांग्रेस सूत्र द्वारा साफ कायल गेल अछि कि राहुल क' पार्टी अध्यक्ष बनेबाक कार्यक्रम मे कोनो फेरबदल नहि कायल जायत।
अपने क' बता दी कि कम सँ कम 9 एग्जिट पोल्स ई अनुमान जतौना अछि कि गुजरात मे बीजेपी 100 से बेसी सीट जीतत।16 दिसम्बर क' राहुल गाँधी क' कांग्रेस अध्यक्ष बनाओल गेलाक बाद यदि18 दिसम्बर क' नतीजा एहि तर्ज पर रहैत अछि तेँ राहुल गाँधी के लेल असहज स्थिति ठाड़ भ' जायत।


text:
निन्न पड़ल निश्बद्द राति मे।
अछि उदंड, उत्श्रृखल सबटा
नहि बूझत किछु बात राति मे।
केना करु हम बंद कान के
उतरि जाइत अछि हृदय वेदना।
बैसि जाइत छी तैं किछु लिखय
छीटल शब्द हमर अछि सेना।
कखनो कोरा मे घुसिया क’
बना लैत अछि कविता अपने
जुड़ल जाइत अछि क्लांत हृदय मे
शब्द शब्द के हाथ पकड़ने।
कविता मे किछु हमर शब्द के
नहि व्याकरणक ज्ञान बोध छै।
सबटा नग्न, उघार रौद मे
नेन्ना सन बैसल अबोध छै।
कखनो शब्द आबि क’ अपने
जड़ा दैत अछि प्रखर अग्नि मे।
कखनो स्नेह,सुरभि,शीतलता
जगा दैत अछि व्यग्र मोन मे।
क्षमा करब जौ कष्ट हुए त’
पढ़ि क’ कविता शब्दक वाणी।
शब्द ब्रह्म अछि नहि अछि दोषी
छी हमही किछु कवि अज्ञानी।


text:
- की यौ , बहुत दीन बाद दर्शन देलहुँ , कतय रहैत छी महराज , औ आर सुनाऊ गाम जाए के की प्रोग्राम अछि , एवं प्रकार बहुत रास गप ता' एके साँस में भ' गेल.
हमर कार्यालयमे हमरा संगे आर जे दोसर कलीग सब छलाह ओ सब चुपचाप सुनि-सुनि मुस्करा रहल छलाह , मुदा हमर ध्यान हुनका सब दिस नहि छल. हाँ एतेक हमरा अंदाजा भ' गेल छल जे पहिल बेर हमरा मुंह सँ एकटा अलग भाषा सुनि क' सब कियो चकित अवश्य भ' रहल छला. खैर जतेक काल मित्र रहला हम दुनु गोटे खूब गप- सडक्का कयलौं.
मित्र के अरियाति क' जहाँ वापस पहुँचलौं ता सब एक दीस सँ पूछए लागल- कहए लागल जे-
एतए एकटा दोसर घटनाके जिक्र करए चाहैत छी. अपन माता जीक असामयिक निधनक कारण जहाँ हम पिछला बेर गाम गेल रही तँ बहुत रास कारण सं बाजार जाए पडल. जाहि दोकान पर जाइ तँ अपना आदतिक मुताबिक (दरअसल ई एकटा स्वाभाविक आदति बनि गेल अछि जे जखने गाम दिस बिदा होईत छी आ जखने से गाम घर के महक मोन - मस्तिष्कमे पड़ैत अछि तखन अपने आप बोली आ भाषा सेहो बदलि जाइत अछि ) सबसँ मैथिलीमे जे पुछबाक या कहबाक होइत छल कहैत छलहुँ मुदा दुःख आ आश्चर्य ई भेल जे लगभग सब गोटेके जवाब हिन्दीमे भेटल. हालाँकि हम राष्ट्र भाषाके पुरा सम्मान करैत छी तथापि हमरा किछ नीक नहि लागल ई बदलाव.
किंतु खुशी के गैप ई छल जे आगू बाजार हाटमे घुमला पर देखलहुँ जे मारते रास मैथिली पिक्चर के पोस्टर साटल. गीत संगीत तँ पहिनहुँ काफी सुनैत छलहुँ आ ई सकारात्मक बदलाव देखि मोन केँ किछ सुकून भेटल. आ ई सच अछि जे मैथिलि सत्ते मे मीठ भाषा अछि.


text:
दरभंगा। मैथिली मे रसायन शास्त्र क किताब लिखनिहार दरभंगाक प्राध्यापक प्रेम मोहन मिश्रा क पुत्र अमित रंजन क गरीब बच्चा पर लिखल एकटा आलेख जर्मनी क स्कूली बच्चा सब पढ़त। वेद-पुराण मे तक जर्मनी क लोक मे जिज्ञासा रहल अछि, मुदा एकटा इंजीनियर क लिखल आलेख एखन चर्चा मे बनल अछि। एहि आलेख भारत मे गरीब क जिनगी, खास क बच्चा क संबंध मे जानकारी देल गेल अछि। बिहार क दरभंगा क रहनिहार अमित रंजन फिलहाल बी टेक फाइनल इयर क पढ़ाई क रहल छथि। अमित कए सेहो इ अंदाजा नहि छल जे गरीब क हालत पर लिखल गेल हुनकर इ आलेख एतबा चर्चित होएत। जर्मन एजुकेशन पब्लिशर कए अमित क आलेख एतबा नीक लागल जे ओ ओकरा दसवीं क बच्चा क अंग्रेजी पाठ मे शामिल क लेलक अछि। आर्टिकल क टाइटल अछि: ए ड इन लाइफ आॅफ स्लम ड्वेलर्स। किताब एहि मासक छपि कए आबि जाएत। एकर एवज मे अमित कए 28 डॉलर क भुगतान सेहो कैल गेल अछि। एकर संबंध मे जमर्न एजुकेशन पब्लिशर इवा मेएर करार केलक अछि। अमित कहैत छथि – लेखन कए आजुक युग मे कॅरियर बनाउल जा सकैत अछि। अमित क पिता प्रेम मोहन मिश्रा सेहो मानैत छथि जे दरभंगा मे साहित्यिक माहौल अछि। साहित्य स जुडल लोक क नियमित बैसार होइत अछि। कहानी-कविता पर विमर्श करैत करैत हम सब जीवन जीलहुं अछि। अमित कए सेहो लिखबाक संस्कार दरभंगा क एहि माहौल मे भेटल। जखन ओ स्कूल मे छल तखन स कविता लिख रहल अछि।
वेक इंडिया नाउ नाम स अमित क एकटा ब्लाग अछि जे जुलाई 2011 स लिखल जा रहल अछि। इ अंग्रेजी क ब्लाग अछि आ युवा अलग-अलग मुद्दा पर अपन राय रखैत छथि। हाल मे हिंदी मे जागो भारत नाम स हिंदी क ब्लॉग सेहो शुरू कैल गेल अछि। एकटा सवाल क जवाब मे अमित कहला जे चेतन भगत कए ओ पढ़ैत छथि। मुदा हिंदी क मशहूर कवि नागार्जुन कए नहि पढबाक हुनका दुख जरूर अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa